Prema rečima Bojana Stanića iz Privredne komore Srbije, u Srbiji postoji 620 firmi koje izvoze neku vrstu proizvoda od čelika. Foto: Železara u Smederevu\n"U skladu sa novim merama, kompanija će prilagoditi svoju proizvodnju i strategiju prodaje", rekao je Aleksandar Mladenovski, generalni direktor prodaje i marketinga u "HBIS Group Serbia".\nNaime, zbog ruske invazije na Ukrajinu koja je počela 24. februara, EU uvela je više paketa sankcija Rusiji, ali i Belorusiji zbog podrške invaziji, a deo paketa sankcija je i zabrana uvoza čelika iz ovih država.\nZašto postoje kvote za izvoz čelika u EU?\nEvropska komisija je u februaru 2019. uvela kvote za 26 kategorija proizvoda od čelika za zemlje van EU.\nOvaj potez je usledio nakon što su Sjedinjene Države 2018. uvele carine EU i drugim državama na uvoz čelika i aluminijuma.\nTadašnji američki predsednik Donald Tramp (Donald Trump) je u martu 2018. uvođenje tarifa za uvoz čelika i aluminijuma obrazložio time da će to oživeti američku ekonomiju. Trampove mere su posebno bile usmerene na Kinu kako bi se američki proizvođači zaštitili od uvoza jeftinog čelika iz te zemlje.\nBojan Stanić, pomoćnik direktora Sektora za strateške analize, analitiku, usluge, servise i pakete proizvoda u Privrednoj komori Srbije, kaže za RSE da je uvođenje kvota Srbiji i drugim zemljama van EU na izvoz čelika posledica američko-kineskog trgovinskog rata.\n"Kina je (nakon što je SAD uveo carine, prim. aut.) preusmerila svoj izvoz na tržište Evropske unije. Pošto je čelik koji je dolazio iz Kine bio cenovno konkurentniji, onda se evropska čelična industrija osetila ugroženo. Institucija koja objedinjuje proizvođače metala u Evropskoj uniji Eurofer žalila se Evropskoj komisiji i uveden je sistem kvota za uvoz čelika iz trećih zemalja", objašnjava Stanić i dodaje da su te mere obuhvatile i zemlje kandidate za članstvo u EU, kao što je Srbija.\nAdministracija sadašnjeg američkog predsednika Džoa Bajdena (Joe Biden) je u oktobru 2021. odlučila da ublaži tarife EU na proizvode od čelika i aluminijuma u vrednosti od više milijardi dolara u pokušaju da reši trgovinski spor od vremena Trampove administracije.\nIpak, sistem kvota na izvoz čelika koje je EU uvela trećim zemljama opstao je i danas.\n"Učešće kompanije HBIS (vlasnika smederevske železare) u tom izvozu je dominantno i kreće se preko 70 odsto", navodi Stanić.\nKineska "HBIS Group" 2016. godine je za 46 miliona evra kupila deo imovine železare u Smederevu. Po preuzimanju je dostigla raniju rekordnu godišnju proizvodnju od 1,7 miliona tona gotovih proizvoda, kako je pisao RSE.\nNjen maksimalni projektovani kapacitet je, 2,2 miliona tona gotovih proizvoda. "HBIS" u Srbiji, inače, čini fabrika u Smederevu za proizvodnju toplo i hladno valjanih ravnih čeličnih proizvoda i fabrika u Šapcu za proizvodnju belih limova.\nŠta za HBIS znači povećanje kvota za izvoz čelika?\nIz kompanije "HBIS Group Serbia" navode za RSE da povećanje kvota za izvoz čelika u EU pozitivno utiče na poslovanje te kompanije.\nIpak, kako navode, "nove kvote za izvoz čelika na tržište EU, odnose se samo na program toplovaljanih traka i limova, dok program proizvoda od belog lima, hladnovaljane trake i limovi nisu obuhvaćeni ovim promenama", odnosno kvote su povećane samo za jednu kategoriju proizvoda ove kompanije.\n"Najnovijom preraspodelom kvote toplovaljanog programa su na kvartalnom nivou sa 120.000 tona povećane na 150.000 tona, što predstavlja rast od oko 30 odsto, ali to nije ni blizu mogućnostima koje je smederevska železara imala pre uvođenja kvota", piše u odgovoru za RSE.\n"Železara će imati bolji rezultat poslovanja jer ima fiksne troškove, kada se prodaja poveća, troškovi po jednoj toni su niži i bolji je finansijski rezultat. Srbiji je dragoceno da dobije još neku mogućnost izvoza zato što gubimo zaraćenu Ukrajinu i možda Rusiju, ako Srbija bude pod pritiskom da izvoz u Rusiju bude limitiran", kaže Kovačević.\n"Koks (čvrsto gorivo, prim. aut.) za proizvodnju čelika se pravi od najkvalitetnijeg uglja, a ugalj je poskupeo", kaže on.\n"Srbija nema domaću proizvodnju koksa, pa se to uvozi. Železara je, koliko znam, uvozila koks iz Ukrajine i Rusije, sad mora naći drugog uvoznika", navodi Kovačević.\nRusija je takođe jedan od najvećih svetskih dobavljača veštačkog đubriva - čije su cene već porasle prošle godine, što je doprinelo povećanju svetskih cena hrane od 30 odsto i gladi u siromašnijim delovima sveta.


Šešelj učestvuje u predizbornoj kampanji u CG – Balkanekspresrb.rs\nŠešelj učestvuje u predizbornoj kampanji u CG\n“Gde god je NATO čizma i gde odlučuju Vašington, Berlin i Brisel, Vojislav Šešelj mora da traži dozvolu za ulazak. Time i na ovu okupiranu teritoriju, koja se zove Crna Gora, a koja je za nas uvek srpska, zabranjen je ulazak Šešelju”, kaže Mirčić\nCRNOGORSKI dnevnik Dan prenosi izjavu potpredsednika SRS-a i poslanik u Skupštini Srbije Milorad Mirčić da će ova stranka izaći na parlamentarne izbore u Crnoj Gori zakazane za 16. oktobar, a u predizbornoj kampanji će učestvovati i lider radikala Vojislav Šešelj.\nMirčić kaže da “ako mu dozvole ulazak u CG, Šešelj će učestvovati u kampanji:\n“Gde god je NATO čizma i gde odlučuju Vašington, Berlin i Brisel, Vojislav Šešelj mora da traži dozvolu za ulazak. Time i na ovu okupiranu teritoriju, koja se zove Crna Gora, a koja je za nas uvek srpska, zabranjen je ulazak Šešelju”, kaže Mirčić.\nMirčić podseća i da je SRS učestvovala na svim dosadašnjim izborima u Crnoj Gori. Očekuje da će ta stranka na oktobarskim izborima ostvariti rezultat koji će joj omogućiti učešće u parlamentranom životu.\nMirčić je najavio pomoć crnogorskim radikalima od stranačkih kolega iz “svih srpskih zemalja u izbornoj kampanji”.\nMirčić još kaže da “pomoć Vojislava Šešelja kao pojedinca je i te kako značajna. On će se, ako mu dozvole ulazak u Crnu Goru, aktivno uključiti u kampanju”, najavio je Mirčić.\n“Naš program predviđa da Crna Gora konačno postane demokratska država u kojoj će parlament imati najznačajniju ulogu. Država, u kojoj će Vlada, na osnovu programa i svojih aktivnosti, nastojati da izvuče Crnu Goru iz dužničkog ropstva, iz ovog nepodnošljivog stanja porobljenosti i vazalstva”, rekao je za Dan Mirčić. (Izvor Dan)♦\nTagsCrna Gora Izbori Milorad Mirčić Vojislav Šešelj\n“Crv” sumnje: U masakru u Minhenu nije bio samo jedan napadač?


LAZA KEKIĆ: Treba preživeti sa što manje štete - Nira Press\nPočetna » LAZA KEKIĆ: Treba preživeti sa što manje štete\nPitanje je kako ćemo se provući u 2009, a oporavka neće biti ni 2010. godine. Zato sada treba preživeti sa što manje štete i što spremnije dočekati oporavak 2011. godine\nU ovoj godini je za Srbiju isključena mogućnost da ostvari privredni rast. Ako ne dođe do daljeg pogoršanja, bila bi to neka blaža recesija od minus jedan, dva odsto, možda i malo više. Uz to, inflacija će znatno umanjiti realna primanja, a nezaposlenost će se dalje povećavati…\nOve prilično sumorne procene saopštio je u razgovoru za Magazin Biznis Laza Kekić, regionalni direktor za centralnu i istočnu Evropu i direktor odeljenja za predviđanja i prognoze britanske kompanije Economist Intelligence Unit, koja je 18. marta, u beogradskom hotelu Hajat, organizovala Sedmi poslovni okrugli sto. Već po tradiciji, za ovim okruglim stolom razgovaraju predstavnici Vlade Srbije i poslovni ljudi. Kako je ocenio Laza Kekić, sve države u ovom delu Evrope su u sličnoj situaciji:\n– Srbija tu nije ni najbolja a ni najgora. Srbija zavisi od toga koliko će uspeti da privuče inostranih sredstava i od aranžmana sa MMF-om. Jasno je da su potrebne fiskalne stege i smanjenje javne potrošnje da bi se deficit doveo u neke okvire da može da se finansira. U zemljama kao što je Srbija, nema mnogo prostora za neke posebne kreacije u sferi fiskalne i monetarne politike. Ali, to ne znači da vlada ne može ništa da uradi, pogotovo u oblasti deregulative. Srbija loše stoji u odnosu na druge zemlje u okruženju i mogla bi mnogo da uradi na poboljšanju uslova poslovanja.\nZvanično obnarodovane mere štednje Vlade Srbije, konačno usaglašene i dogovorene, trebalo bi još da budu potvrđene rebalansom budžeta i trebalo bi


Obnova leta Beograd-Priština veliki korak za privrednike - B92.net\nBrisel -- Predsednik PKS Marko Èadež ocenio je da je dogovor o uspostavljanju direktnog leta Beograd-Priština veliki korak, posebno za privrednike.\nIzvor: Tanjug, Beta utorak, 21.01.2020. | 14:15 -> 17:34\nDogovor su danas pozdravile i Privredna komora Srbije i Privredna komora Кosova, zajednièkim saopštenjem, pozivajuæi "organe vlasti da se, bez odlaganja, dogovore o neophodnim tehnièkim pojedinostima za obnavljanje letova".\nPoslovna zajednica, istakao je Èadež, zahvalna je politièkim donosiocima odluka, politièkim liderima u Beogradu i Prištini, "a posebno gospodinu Grenelu koji je vodio proces kako bi posle 21 godinu ponovo došli do obnavljanja direktnog leta izmedju Beograda i Prištine", saopštila je PKS.\n"Nadamo se da æe ovo otvoriti dijalog i o nekim drugim pitanjima koja su još otvorena, recimo pitanju taksi, a koja danas koèe normalizaciju odnosa Beograda i Prištine i presudna su za naš region", rekao je Èadež.\nPredsednik PKS podsetio je da su poslovne zajednice još pre pet godina, kada su privredne komore Srbije i Кosova poèele dobru saradnju, preporuèile obnavljanje leta izmeðu Beograda i Prištine.\n"Ponovno uspostavljanje avio linije izmedju Beograda i Prištine, posle dve decenije, omoguæiæe bolje povezivanje naših gradjana, stvoriti uslove za uspešnije kontakte poslovnih zajednica Srbije, Кosova i regiona Zapadnog Balkana i doprineti procesu normalizacije odnosa Beograda i Prištine", naglašeno je u zajednièkom saopštenju privrednih komora Srbije i Kosova.\nPrethodno je portparol EU Peter Stano izjavio da komercijalna avio-linija izmeðu Beograda i Prištine ne utièe, niti æe promeniti poziciju Evropske unije o statusu.\nTo je pitanje o kom treba da se razgovara u okviru dijaloga Beograda i Prištine, kazao je Stano.\n"Ovo je komercijalni let i to je jedina kvalifikacija koju bih upotrebio", rekao je Stano. Kada je reè o pitanju statusa, EU, kako je istakao, nema da kaže ništa novo.\n"Komercijalni let izmeðu dva mesta neæe uticati, niti promeniti poziciju EU o statusu, što je pitanje o èemu treba da se razgovara u okviru dijaloga Beograda i Prištine", rekao je Stano na pitanje Tanjuga da li EU kao statusno neutralna u dijalogu Beograda i Prištine ovaj let smatra domaæim ili meðunarodnim.\nStano je podsetio da visoki predstavnik EU za spoljnu politiku i bezbednost Džozep Borel prošle nedelje u odvojenim telefonskim razgovorima sa predsednikom Srbije Aleksandrom Vuèiæem i kosovskim predsednikom Hašimom Taèijem pozvao strane da nastave dijalog i najavio skore posete.


Mogerini:Pregovori Beograda i Prištine treba da budu nastavljeni – BTV\n07.02.2019. btv 0 Comments\nAleksandar Vučić predsednik Srbije i Federika Mogerini visoka predstavnica Evropske unije za spoljnu i bezbednosnu politiku razgovarali su telefonom o situaciju na Zapadnom Balkanu,a posebno su razmotrili odnose Beograda i Prištine.\nVučić je ukazao na to da zastoj u dijalogu može biti prevaziđen samo kada Priština ukine takse na srpsku robu i prkine provokacije, kakva je zakon o statutu Rudarskog kombinata Trepča, koji, kako je rekao, nije ništa drugo do otimanje srpske imovine.\nOn je naglasio da je takvo stanje neodrživo i da jednostrane mere Prištine štete miru i stabilnosti u regionu. Srpski predsednik ponovio je da će Srbija uvek biti opredeljena za saradnju u regionu.\nOn je ponovio spremnost za nastavak dijaloga u potrazi za pravednim i održivim rešenjem ukoliko se stvore neophodni uslovi.\nPredsednik Vučić zahvalio je Mogerinijevoj na razumevanju i angažovanju da se postojeći problem reši. U razgovoru je istaknuto i da je Srbija posvećena sprovođenju neophodnih reformi na evropskom putu.\nMogerini: Priština mora da ukine takse\nPriština mora da ukine takse, a pregovori Beograda i Prištine treba da budu nastavljeni, poručila je na svom tviter nalogu šefica evropske diplomatije Federika Mogerini nakon telefonskog razgovora sa predsednikom Srbije Aleksandrom Vučićem. Sveobuhvatan, legalno obavezujući sporazum o normalizaciji i o svim otvorenim pitanjima je hitno potreban i od ključnog značaja za Srbiju i Kosovo kako bi napredovali ka EU, kao i zbog stabilnosti i mira u regionu. Takse moraju da odu, pregovori treba da budu nastavljeni – napisala je Mogerini na Tviteru.\n← Dodeljena Vukova nagrada za 2018. godinu\nJDP 9. februara obeležiće godinu dana od odlaska Nebojše Glogovca →


BG: POČELO RUŠENJE baraka u kojima su boravili migranti - Nova Borba\nBG: POČELO RUŠENJE baraka u kojima su boravili migranti\n- Beograd je jedina prestonica u Evropi koja je imala ovakav problem, a da ga je rešila bez nasilja, bez sukoba, bez upotrebe sile i suzavca - rekao je Vulin\nRušenje baraka iza autobuske stanice koje su naseljavali migranti počelo je danas, a minstar unutrašnjih poslova Nebojša Stefanović rekao je da su barake bile veoma nebezbedne i nisu bila adekvatne za smeštaj, jer su potencijalno leglo zaraza.\n– Ovo mesto je bilo stecište švercera koji su pokušavali da dođu do migranata i da na nelegalan način izvrše njihov transport do zapadne Evrope. Molili smo mnogo puta i razgovarali sa migrantima, ministar Vulin i ja lično, i ljudi iz Komeserijata za izbeglice, ogroman napor smo ulagali da bi ovi ljudi bili sklonjeni i imali ljudski tretman – rekao je Stefanović.\nOn je dodao da su se građani žalili na nebezbednost, jer kada se koncentriše veliki broj ljudi na jednom mestu nad kojima nemate kontrolu i koji čak nemaju ni pristojan smeštaj i to svojom voljom, naravno da postoji bojazan.\n– Broj incidenata sa migrantskom populacijom je zahvaljujući radu državnih organa bio na minimumu, ali svakako je postojala zabrinutost ljudi koji žive ovde u centru grada. Danas mi imamo proces u kome se konačno završava sve to, ruše se ovi objekti koji su nebezbedni i potencijalni su izvor zaraze – istakao je Stefanović.\nMinistar za rad, zapošljavanje, boračka i socijalna pitanja, Aleksandar Vulin rekao je da je uz ogroman rad i bez incidenta i upotrebe nasilja preseljeno više od 1000 ljudi koji su smešteni u odgovarajuće smeštajne kapacitete, dok su građani naše zemlje zaštićeni kao i njihov svakodnevni život.\n- Beograd je jedina prestonica u Evropi koja je imala ovakav problem, a da ga je rešila bez nasilja, bez sukoba, bez upotrebe sile i suzavca. U sličnim kampovima u Parizu, Berlinu, Atini dešavali su se sukobi i nasije – rekao je Vulin.\nDodao je da postoje smeštajni kapaciteti za sve, najbolji mogući uslovi i shodno tome, i migranti treba da budu deo našeg azilnog sistema.


OSM Televizija - Pjongjang spreman za pregovore, ali uz posredovanje Moskve?\n"Njima (Pjongjangu) nije potrebno priznanje Zapada. Sjeverna Koreja odavno sebe smatra nuklearnom državom. Uz to, nakon što su izveli najnoviju raketnu probu (29. novembra), oni vjeruju da su dostigli jednakost sa SAD (po pitanju nuklearnog naoružanja)", rekao je koordinator grupe ruskih poslanika za odnose s parlamentom Sjeverne Koreje Kazbek Taisajev, prenosi Tas.\nTo je naveo u komentaru na nedavne navode da Sjeverna Koreja postavlja priznavanje svog nuklearnog statusa kao uslov za pregovore.\n"Godine 2016. sjevernokorejske vlasti i njihov lider Kim Džong Un bili su spremni da obustave probe, ali su SAD i Јužna Koreja nastavili da izvode vojne vježbe i da provociraju Sjevernu Koreju svojom retorikom. Ipak, imam osjećaj da su spremni za pregovore ako dobiju garancije da ih niko neće napasti", rekao je Taisajev.\nUkazao je da Sjeverna Koreja vidi aktivnosti Vašingtona i Seula u blizini svojih granica "kao direktnu prijetnju po svoju bezbjednost".\nDelegacija Grupe prijateljstva ruske Državne Dume na čelu sa koordinatorom Kazbekom Taisajevim boravila je u posjeti Sjevernoj Koreji na poziv parlamenta te zemlje, od 27. novembra do danas, navodi ruska agencija.\nJoš iz iste kategorije: « Peskov: Razumna odluka da Državna duma zabrani pristup američkim novinarima Vrhovni sud podržao Trampovu zabranu ulaska u SAD građanima šest država »


Nova Srbija: Boško Obradović spreman na pakt i sa crnim đavolom – Regionalne Vesti | Srbija\nLider Dveri Boško Obradović, u takav neprincipijelni blok poziva sve političke stranke koje su zarad nade u buduće mrvice vlasti spremne da zajedno sa njim kliču: Dole braća Ilić. Boško okuplja na zajedničku listu partije i s’ leva i s’ desna, monarhiste i republikance, evroskeptike i zaljubljenike u NATO pakt, lažne patriote i osvedočene izdajnike, proruske stranke i one koje odavno naloge za političko delovanje dobijaju iz Brisela i drugih zapadnih centara moći.\nDakle, najnovijim potezima Obradović nedvosmisleno pokazuje da je zarad dolaska na vlast po svaku cenu spreman da paktira i sa crnim đavolom i da se odrekne svih onih nacionalnih, duhovnih i moralnih vrednosti u koje se godinama unazad lažno zaklinjao.\nOčigledno je da Dverima, kao stožeru okupljanja patuljastih političkih grupacija u našem gradu, ni malo ne smeta da maršira u istom stroju sa ljudima i predstavnicima političkih stranaka koje u programskom smislu sa Obradovićevom partijom nemaju nikakvih dodirnih tačaka. Uzalud dugogodišnje Boškovo kvazipatriotsko zalaganje za očuvanje srpskog duhovnog blaga, crkava i manastira na Kosovu i Metohiji, uzalud pozivanje na vrednosti koje vekovima baštini Srpska pravoslavna crkva, jer je Boško, sada je to jasno i vrapcima na grani, sve vreme na grub način obmanjivao političku javnost i prodavao najobičniju maglu. Sve maske su sada pale u vodu i Obradović je pokazao pravo lice čoveka koji oko sebe okuplja politički bućkuriš, u bezglavom pokušaju da ponovo prevari deo biračkog tela i sebe predstavi nekakvim mesijom i nosiocem političkih promena u gradu na Moravi.\nSada svima konačno postaje jasno zbog čega je osnivač Dveri, g. Vladan Glišić, pobegao od Obradovića glavom bez obzira, pošto više nije imao šta da traži u društvu takvih političkih prevaranata koje je oko sebe okupio Boško Obradović. Nova Srbija jedva čeka da takvom političkom bućkurišu izađe na crtu i pošalje ih u političku prošlost.


MOTOR blog » Spisak firmi za reciklažu automobila biće objavljen danas Spisak firmi za reciklažu automobila biće objavljen danas – MOTOR blog\nPomoćnik ministra životne sredine i prostornog planiranja u Vladi Republike Srbije Aleksandar Vesić najavio je da će spisak preduzeća koja će biti angažovana za reciklažu starih automobila biti objavljen danas.\nPresovane olupine automobila na otpadu u naselju Železnik\nVesić je u izjavi za agenciju Tanjug objasnio da će Ministarstvo objaviti uslove koje ovlašćeni operateri za reciklažu starih vozila moraju da ispunjavaju i da će biti priložen spisak preduzeća koja će u narednom periodu moći da budu angažovana na tom poslu.\nOn je istakao da je prvi kriterijum za dobijanje saglasnosti Ministarstva dokaz firme da je ovlašćena za reciklažu otpadnog metala, budući da Agencija za privredne registre nema posebnu šifru za delatnost reciklaže automobila.\nPrema njegovim rečima, ta preduzeća će rasklopiti automobile na licu mesta i reciklirati metalne delove koji čine 80 odsto vozila.\nBudući operateri biće raspoređeni na teritoriji cele Srbije, tako da će građani svoje stare automobile moći da predaju u najbližem centru za reciklažu, naveo je Vesić i dodao da će u centrima biti izdavane i potvrde na osnovu kojih mogu biti ostvarene određene pogodnosti prilikom kupovine novog automobila.\nPored deset operatera, u reciklažu će biti uključeni i svi oni koji se bave obradom drugih komponenti izdvojenih iz automobila. Na taj način, u akciju će biti uključeni i svi oni koji se bave reciklažom akumulatora, preradom otpadnih ulja, antifriza, stakla, plastike i svega onoga što čini jedan automobil.\nRealizacija akcije biće pod kontrolom Republičke inspekcije za zaštitu životne sredine i resornog ministarstva, napomenuo je Vesić i dodao da je ovaj projekat veliki napredak i predstavlja početak sistemskog rešenja čiji je cilj očuvanje prirodnih resursa, ali i zapošljavanje određenog broj građana.\nNeadekvatno odlaganje materijala od kojih su vozila sačinjena, posebno fluida – otpadnih i hidrauličnih ulja, akumulatorskih kiselina i antifriza, u velikoj meri utiče na zagađenje zemljišta, vode i vazduha.\nSpisak firmi za reciklažu automobila biće objavljen danas was last modified: February 28th, 2009 by Goran Aničić\nreciklaža automobilaVlada srbije


PVC stolarija - Veka\nSistem ELVIAL 2000 Benefit odgovara evropskim standardima za zvučnu izolaciju i vodonepropustljivost. Sistem ELVIAL 2000 Benefit je dizajniran kako bi zadovoljio zahteve graditelja, inženjera i saradnika koji žele spojiti estetiku, trajnu funkcionalnost, otpornost i ekonomske privilegije od aluminijskih ramova.\nFunkcionalnost sistema ELVIAL 2000 Benefit odgovara za sve aluminijske konstrukcije. Osim toga, njegova funkcionalnost se proširuje za specijalne konstrukcije.\nSistem ELVIAL 2000 Benefit hladni - bez termo prekida je sistem koji se jedini koristio kada uopšte nije postojao termo prekid. Međutim on i danas nalazi svoju primenu kao što je unutrašnja bravarija, poslovni prostori, apartmani na primorju. Ovaj sistem je za 25-30% cenovno nižeg ranga u odnosu na termo sisteme, a to predstavlja jedan od presudnih faktora kod proizvođača pri odluči za ovaj sistem.\nAluminijumski prozori koji su napravljeni od Elvial grčkog profila, 67.5mm sa termičkim prekidom (termo mostom), serije 2200 su izradjeni prema visokim evropskim standardima.\nProfil podnosi sve klimatske promene i ima zašitu od vetra sa odvodom vode, promena stakla od 4mm i duplog stakla od 20mm, estetski poluskriveni dihtung sa dihtovanim lajsnama, odvodi vode, termo i izolaciju od buke, i maksimalnu stabilnost.\nTEHNIČKE KARAKTERISTIKE PROFILA "ELVIAL", SERIJE 2200:\n- Koeficijent prolaska toplote: U = 3,1 W/m2K\n- Keoficijent izolacije za buku: Rw = 37 dB\nSistem ELVIAL 4600 termo smart multilock je sistem aluminijumskih profila, sa termo prekidom koji se okivaju okovima kao za PVC stolariju.\nTo je perjanica svih Elvialovih sistema po savremenim tehničkim rešenjima, što potvrđuje i sertifikat protiv obijanja (VK2 kategorija).\nPuno više prihvatnika, a niža cijena okova od standardnih okova za aluminijum čini ovaj sistem veoma privlačnim za svakog proizvođača, kao i za krajnjeg kupca.\nPaneli naših segmentnih garažnih vrata izrađeni su od pocinkovanog čeličnog lima, plastificirani su i termo izolovani sa poliuretanskom penom.\nZahvaljujući 40 mm-skoj ispuni poliuretanskom penom vrata imaju izuzetnu termoizolaciju koeficijenta 0,38 W/m*K.\nTakođe ono što treba napomenuti je i to da koristimo panele izrađeno po najmodernijoj tehnologiji koja onemogućava priklještenje prstiju.\nNaša vrata sastoje se od 4 i više panela, koja spajamo šarkama.\nIz uspravnog položaja pomoću naših vođica vrata stižu u vodoravan položaj.\nNaše vođice zahtevaju mesto za montažu i uvek se ugrađuju iza otvora, na unutrašnje zidove.


Ministri u Českoj beže od vakcinacije : Nadlanu.com\nMinistri u Českoj beže od vakcinacije\nPRAG, 23. februara 2010. (Beta) - Češka vlada odlučila je da se suvišnih vakcina protiv novog gripa reši tako što će ih besplatno ponuditi svakome zainteresovanom, čak i deci od treće godine starosti, ali uz preporuku lekara.\nMinistarka zdravlja Dana Juraskova, u sklopu kampanje vakcinacije protiv novog gripa među Česima, pozvala je u ponedeljak u Vladu lekara da pred kamerama vakciniše ministre, ali ministri su se razbežali.\nMinistar za ljudska prava i manjine Mihael Kocab, jedini koji je pristao da se vakciniše i to pred novinarima kako bi pomogao koleginici iz Vlade, na kraju to nije učinio, jer je premijer Jan Fišer zabranio da "odvažnog" ministra slikaju novinari, javljaju u utorak češki mediji.\nČeška je naručila prošle jeseni milion vakcina, do sada joj je isporučeno 280.000. ali interesovanje Čeha za vakcinaciju, između ostalog i zbog negativnog stava lekara, bilo je tako slabo da je iskorišćeno svega 64.000 vakcina. Proizvođač vakcine koju je naručila Češka, GSK (GlaxoSmithKline), pristao je da Češka odustane od 300.000 vakcina, bez ikakvih sankcija.


Srđan Šaper i McCann Beograd podržali Razvojnu ligu Srbije\nU Kući košarke održana je promocija kao i žrebanje takmičarskih parova za drugo izdanje Razvojne lige Srbije čiji su organizatori Košarkaški savez Srbije i Udruženje klubova KLS, a osnovni cilj da se velikom broju mladih i perspektivnih igrača produži trenažni proces i takmičarska sezona. Na promociji su bili prisutni potpredsednik KSS zadužen za takmičenje Dejan Tomašević, ministar omladine i sporta Vanja Udovičić, ministar prosvete, nauke i tehnološkog razvoja Tomislav Jovanović, predsednik Meken Beograda Srđan Šaper, kao i predsednik Udruženja klubova KLS Darko Jovičić. Ligu kao donatori pomažu Meken Beograd i Fabrika kartona Umka DO Beograd.\n- Hvala Srđanu Šaperu i ljudima iz fabrike kartona Umka bez kojih ne bi došlo do realizacije ovog projekta. Želim da pohvalim i sve ljude koji vode ovu ligu, jer su uložili veliki napor i trud da se sve ovo organizuje. Iskreno se nadam da će liga biti još kvalitetnija nego što je bila prošle godine, mada smo zahvaljujući prošlogodišnjoj ove godine imali veliki broj igrača u domaćoj ligi koji su upravo u Razvojnoj ligi dobili šansu. Siguran sam da ćemo i ove godine ispuniti cilj da kroz 10 utakmica dobijemo igrače koji će jednog dana igrati u velikim klubovima. Želim puno sreće svim učesnicima – istakao je Tomašević, a prenosi zvanični sajt KSS.\nMinistar omladine i sporta Vanja Udovičić naglasio je važnost ovakvih liga za mlade sportiste, ali i apelovao na druge Saveze da organizuju slična takmičenja.\n- Ovo je pravi način da pokažemo da vodimo računa o mladima i da oni nisu zaboravljeni. Znam iz ličnog iskustva da je za svakog sportistu teško kad završi klupsku sezoni i ima šest meseci do početka nove, da organizuje svoje vreme i svoje treninge. Ova liga omogućava sportistima da ne razmišljaju o tim stvarima, već da se skoncentrišu na sebe i na svoj rad, jer im daje motiv da nastave da se bave sportom. Apelujem na sve ostale Saveze da krenu stopama Košarkaškog saveza, da se ugledaju na ovakav model, a možda i da ga usavrše – naglasio je Udovičić.\nSa ministrom sporta složio se i njegov kolega iz Vlade Republike Srbije, Tomislav Jovanović ministar prosvete, nauke i tehnološkog razvoja.\n- Ministarstvo ne pruža samo deklarativnu podršku ovoj akciji, nego i podršku koja znači aktivno učešće. Ova akcija predstavlja nešto što se direktno uklapa u obrazovni proces. Mi smo u Ministarstvu ovo prepoznali kao izuzetnu akciju van nastavnih aktivnosti. Kroz druženje mladih budućih sportista obezbeđuju se uslovi takmičenja, druženja i tolerancije, a ova akcija Košarkaškog saveza im upravo to i pruža – smatra Jovanović.\nRazvojna liga Srbije počeće 29. i 30. aprila i trajaće do 15. juna i igraće se po dvokružnom sistemu. U prvom kolu igraju Napredak – Vršac, Vojvodina Srbijagas – OKK Beograd, Crvena zvezda Telekom – Tamiš, dok će raspored preostalih kola biti određen po Bergerovom sistemu.\nPredsednik Meken Beograda Srđan Šaper rekao je da Razvojna liga predstavlja ključ omasovljenja košarke i sporta kod nas, a da je jedan od razloga podrške koju pruža njegov otac Radomir koji je dugo godina ugradio svoj život u razvoj jugoslovenske i srpske košarke.\nPredsednik Udruženja klubova Košarkaške lige Srbije Darko Jovičić istakao je da Razvojna liga, osim važnosti za malde igrače, ima težinu i kada su u pitanju treneri i sudije:\n- Ispred 28 klubova koje zastupam želim da se zahvalim Meken Beogradu i Umci na podršci našem projektu. U ovoj ligi osim mladih igrača, biće veoma važni mladi treneri jer će imati priliku da stiču neophodno iskustvo.


POKUŠAJ DISKREDITACIJE - Srbsko-bos Info desk - www.morel.si\n03.10.2021 ob 21:37\nPODGORICA,(MOREL/FoNet) - Najnovija predstava za javnost nevladine organizacije MANS, pod nazivom "Pandora papiri", samo je još jedan u nizu pokušaja diskreditacije predsednika Crne Gore i članova njegove porodice, na čemu MANS uzaludno radi godinama, saopšteno je večeras iz kabineta crnogorskog predsednika Mil Đukanovića.\nKako se ističe, to najbolje potvrđuje činjenica da izvršna direktorka MANS-a Vanja Ćalović Marković, gostujući u Dnevniku Javnog servisa, nije znala šta da odgovori na pitanje "da li je tu urađeno nešto nezakonito".\nU saopštenju se ukazuje da je Kabinet predsednika nedavno dobio pitanja Međunarodnog konzorcijuma istraživačkih novinara, na koja je Đukanović dao detaljne odgovore koji do kraja demantuju nestine koje je plasirao MANS.\nĐukanović je tada kazao da je 2012. godine, u vreme kada nije obavljao državne poslove, radio na uspostavljanju infrastrukture za otpočinjanje poslovnih aktivnosti sa sinom. U to vreme osnovao je "Viktorija trast", koji, dok je on bio vlasnik, nije imao nikakvih poslovnih transakcija, nije otvorio nijedan bankarski račun, jer nikada nije ni aktiviran, piše u saopštenju Kabineta.\nDodaje se da je, nakon što se Đukanović iste godine neplanirano vratio na funkciju premijera, celokupno vlasništvo nad "Viktorija trastom" preneo na sina Blaža.\n"Radi tačnog informisanja javnosti, ponavljamo da je pomenuti 'trast' postojao samo na papiru, a sve što je objavio MANS najobičnije je zlonamerno spinovanje, u koje su se, kao po dogovoru, odmah uključili premijer Zdravko Krivokapić i njegov zamenik Dritan Abazović. Uostalom, sve je lako proverljivo, pa nadležnim organima nije teško da utvrde stvarno činjenično stanje u vezi tih zlonamernih navoda", stoji u reagovanju iz Đukanovićevog kabineta. (kraj)\nBEOGRAD, (MOREL/FoNet) - Potpredsednik Narodne stranke Vladimir Gajić izjavio je danas da je stav Vrhovnog kasacionog suda po kojem će građani morati ...\nBRIGA ZBOG BAJDENOVE IZJAVE\nBEOGRAD (MOREL/FoNet) - Predsednik Srbije Aleksandar Vučić izjavio je danas da ga brine izjava američkog predsednika Džozefa Bajdena da se treba ...\nSANKCIJE RUSIJI RAVNE IZDAJI\nBEOGRAD, (MOREL/FoNet) - Visoki funkcioner Srpske radikalne stranke Aleksandar Šešelj izjavio je danas da Srbija nikako ne sme ni da razmatra da se ...\nZelenski ne verjame v pogajanja\nPolicija obravnavala 11 nujnih klicev\nV Solkanu se jutri začenja pravi kajakaški praznik\nRozman: Nova KBM Branik je druga ekipa, kot je bila na začetku sezone


Saopštenje Visokog saveta sudstva od 21.11.2017. godine | Visoki savet sudstva\nSastanku nisu prisustvovali predsednik Visokog saveta sudstva kao ni ministar finansija zbog službene sprečenosti, a kojom prilikom su članovi Saveta izneli sledeće stavove Visokog saveta sudstva:\nVisoki savet sudstva, koji je shodno članu 153. Ustava RS i članu 2. Zakona o Visokom savetu sudstva nezavistan i samostalan organ koji obezbeđuje i garantuje nezavisnost i samostalnost sudova i sudija, izrazio je zabrinutost što se u 2018. godini ne planira uvaćanje plata za sudije shodno Uputstvu za pripremu budžeta RS za 2018. godinu.\nNavedeno je plate sudija nisu povećavane od 2014. godine, a imajući u vidu Uputstvo za pripremu budžeta RS sudije će ostati bez uvećanja plate i u 2018. godini, što je prema stavu Visokog saveta sudstva nedopustivo. Sudijama je, kao i svim zaposlenima čije se plate finansiraju iz budžeta RS, od 1. novembra 2014. godine shodno Zakonu o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava, izvršeno umanjenje plata u iznosu od 10%.\nIstaknuto je da plata sudije nije samo ekonomska kategorija, te da je shodno članu 4. Zakona o sudijama propisano da sudija ima pravo na platu u skladu sa dostojanstvom sudijske funkcije i njegovom odgovornošću, odnosno da plata sudije znači garanciju njegove nezavisnosti i sigurnosti njegove porodice.\nOdredbom člana 30. Zakona o sudijama propisano je da sudija ne može biti član političke stranke, niti politički delovati na drugi način, baviti se bilo kojim javnim ili privatnim plaćenim poslom, niti pružati pravne usluge niti davati pravne savete uz naknadu. Prema tome, jedini izvor prihoda sudije je njegova plata, koja treba da garantuje njegovu nezavisnost i sigurnost njegove porodice.\nPlata sudija ostala je na nivou 1. novembra 2014. godine i kao takva ne odgovara nivou znanja, iskustvu i odgovornosti koji se zahteva od nosilaca sudijskih funkcija.\nSudije stručno i dostojno obavljaju sudijsku funkciju, rešavajući iz godine u godinu sve veći broj predmeta i pored činjenice da u ovom trenutku u sudskom sistemu nedostaje veći broj sudija.\nSavet je ukazao da je nejasno iz kog razloga je predloženo povećanje plate državnim službenicima i nameštenicima u Administrativnoj kancelariji VSS-a samo za 5%, a koje ne prati planirano povećanje plata sudskog osoblja u visini od 10%. Imajući u vidu da je Visoki savet sudstva deo pravosuđa, te da je članom 8. Zakona o platama državnih službenika i nameštenika propisano da osnovica za obračun i isplatu plata državnih službenika i nameštenika mora biti jedinstvena, smatramo da se zaposlenima u Administrativnoj kancelariji Saveta plata mora uvećati kao i sudskom osoblju. Zaposleni u Administativnoj kancelariji VSS-a su diskriminisani u odnosu na sudsko osoblje, a obavljaju poslove koji su od izuzetnog značaja za funksionisanje sudskog sistema.\nS obzirom da je članom 13. Zakona o Visokom savetu sudstva propisano da Savet predlaže obim i strukturu budžetskih sredstava neophodnih za rad sudova, smatramo da je neophodno da Ministarstvo finansija prilikom pripreme budžeta Republike Srbije uključi Visoki savet sudstva, kao najvši organ sudske vlasti, jer se u suprotnom narušava princip podele vlasti.


Vašington post o kineskom dugu: Crna Gora bi mogla da završi kao Šri Lanka – Portal Podgorica\nVašington post o…\nKada je Crna Gora uzimala kredit od kineske Eksim banke za gradnju prioritetne dionice auto-puta, malo je evropskih zvaničnika mislilo da je to dobra ideja. Sada mala, planinska zemlja traži pomoć Evropske unije da vrati dug Kini – a odgovor je do sada bio ne, piše Vašington post u broju od 18. aprila.\nVašington post u svom tekstu podsjeća da je portparol Evropske komisije Peter Stano podvukao da EK ne vraća kredite koji su uzeti od trećih zemalja. Istovremeno naglašava da su zvaničnici i nacionalni lideri ostavili otvorena vrata za druge oblike pomoći. Tako podsjeća da je član Evropskog parlamenta iz Njemačke\n– Radimo sa Evropskom komisijom na pronalaženju podrške EU, kako bi se smanjila zavisnost zemalja na Balkanu od Kine – napisao je prošle sedmice na Tviteru francuski državni sekretar za Evropu Kleman Bon.\nList navodi da je privredu Crne Gore poharala pandemija. Prema procjeni MMF-a, ekonomija je u 2020. godini opala za 15 odsto, iako se očekuje da će se djelimično oporaviti ove godine. Sada, ističe list, Crna Gora želi da ojača veze sa EU i smanji zavisnost od Rusije i Kine.\n– Iako u našoj politici gledamo na zapad, naša ekonomija gleda na istok. U našem je strateškom interesu da povećamo ekonomske veze sa EU – citira list ministra finansija Milojka Spajića, koji je kazao da Crna Gora traži evropske razvojne fondove za pomoć u izgradnji infrastrukture.\n– Refinansiranje kineskog zajma po nižoj stopi bio bi dio te pomoći – rekao je on.\nVašington post tvrdi da bi odbijanje pomoći moglo da se završi slično kao u Šri Lanki 2017, koja nije uspjela da vrati dug i na 99 godina je Kini prepustila stratešku luku nedaleko od južne obale Indije.\nList zaključuje da je Peking posljednjih godina usmjerio projekte na Zapadni Balkan, gdje su zemlje koje su nekada činile Jugoslaviju na različite načine uključene u procese evrointegracija.\nCrnogorski susjed Srbija postala je glavna destinacija za kineske investicije, navodi list i podsjeća da sada Kina balkanskim zemljama nudi vakcine u vrijeme kad kasni obećana pomoć EU.\nCrna Gora treba ove godine da plati ratu Eksim banci od 43,2 miliona dolara. Plan otplate pokazuje da do 2035. godine treba da plaćamo polugodišnje rate od 33,7 miliona dolara.\nProblem sa Abazovićevom izjavom je odredba u kreditnom ugovoru po kojoj banka može zatražiti da joj se odmah isplati kompletan kredit sa pripadajućim kamatama, ukoliko procijeni da država može imati problema sa otplatom kredita, ili da je došlo do značajnih izmjena projekta.\nRadi se o 944 miliona dolara plus 140 miliona dolara kamata. Ugovorom je predviđeno da se arbitraža vodi u Pekingu, pred Međunarodnom privrednom i trgovinskom arbitražnom komisijom Kine (CIETAC).


Rekreativna zona Banjaluke dočekuje proljeće u novom ruhu – Bistro Bosno i Hercegovino!\nFoto: Dajan Špirić\nDanas i sutra, na području Rekreativne zone Banjaluka, završavaju se radovi na obnavljanju parkovnog mobilijara i outdoor turističkih znakova/puokaza.\nZahvaljujući finansijskoj podršci kompanije Molson Coors, Rekreativna zona Banjaluka će biti bogatija za turističke znakove i putokaze, klupe, stolovi sa klupama, kantama i žardinjerama.\nJelena Šobić, član inicijative pojašnjava „Nakon što je ova kompanija prepoznala korisno društveni angažman grupe građana i građanki okupljenim oko Rekreativne zone, te nakon što se analiziralo šta je sve potrebno obnoviti na ovom području, ovog vikenda svi posjetioci će imati priliku vidjeti šta je sve promijenjeno. Ovo je ujedno i prilika da skrenemo pažnju svim posjetiocima da zajedno brinemo o našoj zoni kao i svim materijalnim dobrima koja se na njoj nalaze, ali ne zaboviti ni prirodna i kulturno-istorijska dobra.“\n„Ovo je još jedan pokazatelj da se angažovanje pojedinaca i grupa oko neke ideje prepoznaje i da za sebe veže pozitivne stvari i razvoj. Mi u Rekreativnoj zoni ćemo nastaviti sa našim aktivnostima i dalje i pozivamo sve pojedince, grupe i udruženja te privrednike da se angažuju u održavanju i razvoju Rekreativne zone Banjaluka“, dodao je Goran Pivašević.\nTihomir Dakić ističe „Sada je na građanima da brinu o ovome i da jedni na druge utiču da brinu o zajedničko dobru. Kroz ovu inicijativu je uloženo jako mnogo truda i slobodnog volonterskog vremena i bilo bi dobro da svi toga budu svjesni. Kao što smo i ranije najavili, ovo je samo početak našeg djelovanja i pokazatelj kako organizovana i predana grupa građana može da mijenja stvari oko sebe.“\n← Učenici OŠ Dobroševići i ribolovci čistili buduću ekološku oazu Lađenica\nEvropski parlament traži od BiH da sačuva Sutjesku i Unu →


Srbija bliže vakcini protiv korona virusa - Istinomer\nSrbija bliže vakcini protiv korona virusa\nMiljana Miletić 21. 9. 2020.\nSrbija je potpisala obavezujući sporazum o pridruživanju COVAX Facility inicijativi koja se zalaže za lakši pristup vakcini za korona virus i tako postala jedna od 156 članica Inicijative, saopštili su nam iz CEPI-ja (Koalicija za inovacije protiv epidemije).\nPitanje pristupanja Srbije toj inicijativi pre nekoliko dana bilo je je predmet prepucavanja između premijerke i Udružene opozicije Srbije.\nToday we announced that 1⃣5⃣6⃣ economies, representing nearly two-thirds of the world’s population, are committed or eligible to receive #COVID19 vaccines through the COVAX Facility 🌍@gavi | @WHO (1/5) https://t.co/swEq1bn9EM\n— CEPI (@CEPIvaccines) September 21, 2020\n„Opozicija je neinformisana“, poručila je premijerka Brnabić nakon što je Udružena opozicija Srbije uputila apel Vladi da u što kraćem roku kontaktira međunarodne i EU institucije kako bi se građanima Srbije obezbedile vakcine protiv virusa korone.\nIz UOPS-a su tvrdnje potkrepili dopisom iz Evropske komisije u kojem, kako tvrde, jasno stoji da Srbija nije deo globalne inicijative koja se zalaže za lakši pristup vakcinama.\nU pitanju je inicijativa COVAX Facility kojom upravlja Globalna alijansa za vakcine i imunizaciju u saradnji sa Svetskom zdravstvenom organizacijom.\nU odgovoru opoziciji premijerka je rekla da su pregovori s inicijativom u toku.\n„Vlada Srbije sa COVAX-om razgovara već duže vreme oko modaliteta saradnje koji će se potvrditi 18. septembra“, napisala je Brnabić na Tviteru.\nZa žaljenje je što globalni problem naša opozicija koristi za unutrašnju političku borbu. Kao i uvek, i ovog puta su i nekompetentni i neinformisani. Vlada Srbije sa COVAX-om razgovara već duže vreme oko modaliteta saradnje koji će se potvrditi 18.09. https://t.co/SVMvu5MBbU\n— Ana Brnabic (@anabrnabic) September 16, 2020\nIz COVAX inicijative su pre nekoliko dana potvrdili da je proces pregovora s nekim državama još u toku, te da se nadaju da će biti okončan do 18. septembra u ponoć.\nIsti odgovor stigao nam je i od CEPI-ja (Koalicija za inovacije protiv epidemije), koji je deo COVAX inicijative, a finansira programe u okviru kojih se razvijaju vakcine protiv virusa korone.\n„Ovo će biti kritičan trenutak u razvoju i globalnoj poštenoj distribuciji vakcina protiv COVID-19. Inicijativa COVAX, koju zajedno predvode Gavi, CEPI i SZO, čiji je deo i COVAX Facility, jedini je plan osmišljen kako bi se osiguralo da su sigurne i efikasne vakcine protiv COVID-19 na pravičan način dostupne u celom svetu, s ciljem okončanja akutne faze pandemije 2021. godine“, dodaju za Istinomer iz CEPI-ja.\nDopis Evropske komisije\nOno što zbunjuje u celoj priči jeste zbog čega se UOPS obratio Evropskoj komisiji, ako se pitanje odnosi na učešće Srbije u COVAX-u. U dopisu EK se jasno vidi da EU nije deo te inicijative, ali da ima namere da za nju obezbedi deo novca.\nTakođe, u dopisu se navodi da EK ohrabruje Srbiju da pokaže interesovanje za učešće u COVAX-u, kao što su to učinile Jermenija, Crna Gora i Severna Makedonija.\nEU će raditi na tome da obezbedi pristup vakcinama svojim državama članicama, stoga Srbija, koja to nije, ne može biti uključena.\nCOVAX Srbija Vakcina protiv koronavirusa


Šta u stvari Amerika hoće u Siriji - Sputnjik Srbija\nŠta u stvari Amerika hoće u Siriji\n08:19 11.10.2015 (osveženo 10:33 11.10.2015) Preuzmite kraći link\nU Beloj kući znaju da je u pitanju i američka reputacija svetskog žandarma. To je i razlog što je odbila ruski predlog za diplomatsko rešenje sirijske krize.\nUloga SAD u Siriji je nastavak politike intervencionizma koja je poremetila osetljivu ravnotežu između šiita i sunita na Bliskom istoku i ovaj region pretvorila u bure baruta.\nAmeričkom vojnom učešću u Siriji prethodila je invazija Iraka, koja je dovela do urušavanja ove zemlje i širenja radikalnih vojnih grupacija iz kojih je nastala Islamska država. Irak je postao poprište sukoba šiita, saveznika Vašingtona, i sunita, koji su bili na udaru američkih snaga. Poražene snage Sadama Huseina, izložene progonu i iživljavanju u američkim zatvorima, priključile su se redovima Islamske države, koja je, zahvaljujući podršci koju je našla među sunitima, uspela da zauzme značajne teritorije i proširi se na Siriju, koju je proglasila zemljom džihada.\nNapredovanju Islamske države u Siriji doprineo je građanski rat koji je izbio 2011. godine, u kome su se snage predsednika Bašara el Asada sukobile sa oružanim grupama, koje su se digle protiv režima u Damasku. Sirijsku opoziciju, koju čine različite frakcije često suprotstavljenih interesa, podržali su Vašington, Pariz i London, prvo politički, podstičući još jedno „arapsko proleće“ po receptu rušenja režima iznutra, a potom i vojno. Američke, francuske i britanske snage obučavale su sirijsku opoziciju u kampovima u Jordanu i Turskoj za borbu protiv sirijske vojske. Njihov cilj je bio — rušenje Asada.\nZašto je za Amerikance i njihove saveznike važno da se otarase sirijskog predsednika?\nRazlog svakako nije briga za demokratske slobode, već važna strateška pozicija Sirije. Asad, saveznik Irana i Rusije, je prepreka za interese Vašingtona i njenih saveznica u regionu, na prvom mestu Saudijske Arabije. Savez sa konzervativnom zalivskom monarhijom je jedan od najvažnijih za SAD, jer mu omogućava monopol na tržištu nafte. On traje od 1945. godine, kada su emir Ibn Sauda, osnivač saudijskog kraljevstva, i američki predsednik Frenklin Ruzvelt potpisali sporazum po kome je Saudijska Arabija ustupila SAD eksploataciju svojih naftnih izvora.\nNakon napada na Njujork i Vašington 2001. godine i širenja Al Kaide, koju su finansirali i neki saudijski prinčevi kao oružje u borbi protiv šiita, ovaj pakt je doveden u pitanje, ali ga je 2005. godine obnovio Džordž Buš, nastavljajući savez između glavnog vojnog i glavnog naftnog žandarma na svetu. Do novog spora između saveznika došlo je zbog oklevanja američke administracije da se otvoreno uključi u sirijski građanski rat.\nGeostrateška važnost Sirije je u međuvremenu porasla zbog „gasnog rata“ između EU i Rusije, kao rezultat krize u Ukrajini. Veliki broj evropskih zemalja je povećao uvoz iz drugih zemalja, pre svega iz Katara. Strategija EU je da izgradi gasovod koji će zaobići rusku teritoriju, a jedna od mogućnosti je da gas dolazi iz Irana, druge zemlje na svetu po rezervama gasa, posle Rusije. Teheran je u julu 2011. godine potpisao više ugovora o transportu svog gasa preko Iraka i Sirije, koja je trebalo da postane glavni centar za proizvodnju i čuvanje zaliha gasa u regionu. Damask se tako našao u centru geopolitičke igre koja prevazilazi okvire građanskog rata.\n© AFP 2021 / CHARLES DHARAPAK /\nPolitičko rešenje u Siriji – kraj američke ere\nOdluka Vašingtona i zapadnih saveznica da se odobrovolje prema Teheranu i ukinu sankcije Islamskoj Republici je deo ove igre, iako je potez američke administracije izazvao bes njenih saveznica, Izraela i Saudijske Arabije. Saudijaci su demonstrativno potpisali vojne ugovore sa Francuskom i sastali se sa ruskim predstavnicima. Značajnija uloga Irana na bliskoistočnoj pozornici je strateški košmar za zalivske monarhije za koje je persijski, šiitski Teheran smrtni neprijatelj, dok u sekularnoj, socijalističkoj republici Siriji vide njegovog glavnog saveznika.\nPokušaj da se uspostavi veza sa Iranom je i odraz ćorsokaka u koji je dospela američka vojna strategija u Iraku i Siriji, gde je širenje Islamske države ugrozilo interese Vašingtona. Zloglasna organizacija u Siriji kontroliše trećinu teritorije i gotovo celokupnu proizvodnju nafte i gasa, koja je njen glavni izvor finansiranja. Program za obučavanje „umerenih“ grupacija za borbu protiv Islamske države u koji je Vašington uložio 500 miliona dolara doživeo je fijasko, kako je većina ovih boraca pala u ruke džihadista, a sa njima i američko oružje. U nedostatku rezultata Vašington ne isključuje više ni pomoć šiitskih snaga na terenu. U Beloj kući znaju da je u pitanju i američka reputacija svetskog žandarma. To je i razlog što je odbila ruski predlog za diplomatsko rešenje sirijske krize.


Kafom protiv pospanosti tokom prazničnih putovanja - PRess Serbia | PR PRess team\nTokom predstojećih praznika, na putevima nas očekuje povećana koncentracija saobraćaja; vreme je odmora i ljudi se uveliko raduju i planiraju putovanja.\nIpak, koliko god putovanje može da bude zabavno i uzbudljivo, ne treba potceniti zamor koji se javlja, naročito tokom dugih putovanja automobilom. Upravo je kontrolisanje sopstvenog tela i umora od presudnog značaja za sigurno putovanje, odnosno sigurnu vožnju, podsećaju iz beogradske pržionice kafe “Moja tašta ne pije svašta”.\nTagoviKAFA kofein Moja tašta ne pije svašta putovanje


POZIV ZA MEDIJE: Reakcije nevladinih organizacija na Prijedlog Zakona o javnim nabavkama Žurnal - Jedina slobodna teritorija\nObjavljeno: 12.03.2014. u 10:09h\nMreža nevladinih organizacija u borbi protiv korupcije ACCOUNT u srijedu 12. marta u 12 sati u prostorijama CRMA-e (Dalmatinska 1, Sarajevo) organizira Konferenciju za štampu povodom sramne odluke predstavnika političkih stranaka u Parlamentu BiH da ne usvoje antikorupcijske amandmane na Zakon o javnim nabavkama.\nPredstavnici UG Tender, Transparency International BiH, Udruženja poslodavaca BiH, Fonda otvoreno društvo i ACCOUNT-a, uz podršku više od 70 nevladinih organizacija, pripremili su amandmane na Zakon o javnim nabavkama, koji su imali za cilj da spriječe korupciju u sistemu javnih nabavki u Bosni i Hercegovini i ponudili ih političkim predstavnicima u Parlamentu BiH. Kroz javne rasprave i debate svi ti amandmani bili su predstavljeni predstavnicima političkih partija. Amandmani koji su kroz disuksije dobili podršku javnosti i političkih stranaka ponuđeni su delegatima u Parlamentu BiH.\nNažalost, niti jedan od ponuđenih antikoruptivnih amandmana nije usvojen. Delegati u predstavničkom domu Parlamenta BiH raspravljat će o Prijedlogu ZJN na sjednici zakazanoj za 13. mart 2014. godine.\nTim povodom u prostorijama Centra za razvoj medija i analize (Dalmatinska 1, Sarajevo) u srijedu, 12. marta 2014. godine u 12 sati bit će organizirana Konferencija za štampu.\nPozivamo medije da prisustvuju ovoj konferenciji kako bismo javnosti prenijeli dokaze o neiskrenim i deklarativnim zalaganjima političkih partija u BiH kada je borba protiv korupcije u pitanju.\nUnaprijed se zahvaljujemo na vašoj medijskoj podršci u zajedničkoj borbi protiv korupcije.\nACCOUNT, Javne nabavke, Korupcija


SAD stvaraju investicioni fond za finansiranje medija u Srbiji - Sputnjik Srbija\n13:43 10.12.2019 (osveženo 15:20 10.12.2019) Preuzmite kraći link\nJedan od zadataka fonda bio bi da se omogući neograničeno finansiranje koje je neophodno za razvoj profesionalnih medijskih kuća, ali i drugih učesnika na srpskoj medijskoj sceni.\nJu-es-ejd ukazuje na to da je takva inicijativa potrebna kako bi se ojačala uloga medija u Srbiji sa ciljem „osiguranja razvoja stabilne i demokratske Srbije“, ali i kako bi se osigurale istinitost i objektivnost informacije.\nJu-es-ejd smatra i da je problem u tome što u Srbiji mali i srednji mediji nemaju dovoljno izvora finansiranja, odakle i predlog da se reši ovaj problem.\nPočetni kapital će osigurati Ju-es-ejd, nakon čega bi fondu trebalo da se priključe i drugi investitori, iako se ne navodi koji.\nInače, ideja o formiranju fonda se realizuje paralelno sa već postojećim četvorogodišnjim programom Ju-es-ejda po pitanju jačanja srpskih medija, koji je pokrenut 2017. godine i za koji je izdvojeno 6,5 miliona dolara.\nfond, mediji, Srbija, Ju-es-eid


Neophodna veća pažnja i odgovornost - 381 vesti\nBy RedakcijaPosted on September 1, 2020 September 1, 2020\nKrizni štab za zaštitu zdravlja stanovništva od zarazne bolesti COVID-19 saopštio je da osudjuje kršenje epidemioloških mera koje je uočeno u pojedinim jedinicama lokalne samouprave tokom prethodnog vikenda.\n“Na vanrednoj sednici Kriznog štaba koja je održana danas, zatražen je povećan inspekcijski nadzor, s obzirom na to da je u ovom trenutku, neposredno pred početak školske godine kršenje mera potpuno nedopustivo”, navodi se u saopštenju Vlade Srbije.Oni su naveli da su uputili pisma svim gradonačelnicima i predsednicima opština u kojima su ih podsetili da su dužni da obezbede poštovanje svih epidemioloških mera na svojoj teritoriji, bez izuzetka i da nepoštovanje mera neće biti tolerisano.\nPrijavite kršenje mera\n“Svi gradjani Srbije koji uoče nepoštovanje preventivnih mera to mogu prijaviti putem jedinstvenog Kontakt centra za inspekcije i to posredstvom portala www.inspektor.gov.rs ili pozivom na broj telefona 011/63-50-322“, naveli su.\nKako dodaju, izlazak odredjenih zdravstvenih ustanova iz Covid sistema posle dugo vremena daje priliku zdravstvenim radnicima da se makar malo odmore pred jesen.\n“Svako masovno okupljanje bez poštovanje preventivnih mera, neodgovorno ponašanje i nenošenje maski u zatvorenim prostorima predstavlja, pored ugrožavanja sopstvenog zdravlja, zdravlja drugih ljudi i nepoštovanja zakona, svojevrsno nepoštovanje zdravstvenih radnika koji su poneli najveći teret borbe protiv korona virusa”, kaže se u saopštenju.\nVlada Srbije je još jednom apelovala na sve gradjane da poštuju sve donete mere zarad sopstvenog zdravlja i zdravlja svojih najbližih.\n“Jedina sigurna i do danas dokazana zaštita od korona virusa je poštovanje preventivnih mera. Svako odstupanje ili nepoštovanje mera nas udaljava od cilja, a to je konačna pobeda nad korona virusom što ćemo uspeti jedino uz visok nivo discipline u odgovornosti”, poručili su gradjanima iz Vlade.\nTag: COVID-19 kontrola koronavirus kršenje mera odgovornost sankcije zdravlje\nNext post: Poziv za Zrenjanince, ali i druge zainteresovane


Španija: Gorillas najavljuje otpuštanje radnika u Španiji\nNemačka kompanija za dostavu namirnica Gorillas razmišlja o smanjenju radnih mesta u Španiji i zatražila je od svojih radnika da izaberu predstavnike koji će biti uključeni u ovaj proces, saopštila je kompanija.\nKupci u četiri španska grada u kojima Gorillas posluje, Madridu, Barseloni, Valensiji i Alikanteu, zasad će biti usluženi, saopštila je kompanija.\nStartup, osnovan 2020. godine, trenutno ima nekoliko stotina zaposlenih u Španiji, gde su njegovi lokalni konkurenti Getir i Glovo.\nGorillas je prošlog meseca rekao da će otpustiti 300 ljudi, prepolovivši svoje administrativno osoblje jer želi da ostane profitabilna nakon brzog rasta tokom pandemije COVID-19.\nKompanija je takođe najavila da će razmotriti prodaju svojih objekata u Belgiji, Danskoj, Italiji i Španiji.\nPočetkom juna, Nemačka kompanija za dostavu najavila je prodaju sopstvene privatne robne marke u Nemačkoj, Francuskoj, Velikoj Britaniji i Holandiji. Kompanija će ponuditi oko 50 proizvoda u 11 popularnih kategorija pod četiri brenda – Gorillas Daily, Gorillas Premium, Hot Damn i Startup Beer.\nAuchan i iGooods potpisali ugovor o saradnji\nBonduelle ulaže u dostavu namirnica\nWolt od sada i u Nemačkoj


SUBOTICA: DISKRIMINISAN JER JE HRVAT\nVlasnik novosadske firme Stanko Krstin rekao je danas da je diskriminisan i drugi put, jer je pripadnik hrvatske nacionalne manjine od Novosađanina čije delovanje je poverenica za ravnopravnost još u junu ove godine ocenila kao diskriminatorno.\nVlasnik novosadske firme “Pre-Print”, većnik Hrvatskog nacionalnog veća i predstavnik pokreta građana “Građanski hrvatski savez” Stanko Krstin rekao je novinarima u prostorijama “Bunjevačkog kola” u Subotici da ga je Asocijacija udruženja građana „Moja Srbija“ 8. decembra obavestila da je jedan od dobitnika priznanja „Moj izbor“ u kategoriji “Mala preduzeća za društveno odgovorni rad i zaštitu životne sredine” nakon čega mu je juče, neposredno pre dodeljivanja priznanja, telefonom bilo saopšteno da mu priznanje neće biti dodeljeno.\n„Rekli su mi da mi priznanje neće biti dodeljeno iz razloga što su od nekog građanina iz Novog Sada dobili određenu dokumentaciju u kojoj on navodi da ja to priznanje ne zaslužujem“, rekao je Krstin.\nOn je kazao da ne želi da izgovori ime tog građanina, ali je naveo da je reč o dobro poznatom Novosađaninu koga je poverenica za zaštitu ravnopravnosti u svom mišljenju ocenila kao diskriminatora.\n„Taj isti čovek je dostavio verovatno istu tu dokumentaciju u Asocijaciju ‘Moja Srbija’, Privrednu komoru Beograda, a oni su njemu poverovali i meni to priznanje nisu dodelili“, rekao je Krstin.\nU mišljenju poverenice za zaštitu ravnopravnosti koje je izdato krajem juna ove godine, a u koji je portal Magločistač imao uvid, navedeno je da je direktor Ekološkog pokreta Novog Sada Nikola Aleksić diskriminisao Stanka Krstina, jer je pripadnik hrvatske nacionalne manjine, optuživši ga da radi za hrvatsku obaveštajnu službu i da je po zadatku došao da truje građane Novog Sada, žene, decu, ali i golubove i pse. Aleksić je 7. oktobra 2014. godine uputio saopštenje za javnost i Uniji poslodavaca Srbije u kojima je izrazio ideje i stavove koji su „uznemirujući i ponižavajući i u kojima se vređa dostojanstvo Krstina, kao i drugih pripadnika hrvatske nacionalne manjine“.\nKrstin je rekao da je po nacionalnosti Hrvat, ali da ima sva prava kao građanin Srbije jer je rođen u Srbiji, plaća i ispunjava sve svoje zakonske obaveze.\n„Očekujem da imam ista prava i jednakost kao i svaki drugi građanin Republike Srbije“, kazao je Krstin.\nOn je dodao i da je zatražio od Asocijacije „Moja Srbija“ da mu dostave odluku ili dokument u kojem su navedeni razlozi nedodeljivanja priznanja.\nPrema pisanju portala Autonomija, Krstin je već osam godina na meti nacionalista u Novom Sadu.


CJB PRIJEDOR: KOD 13,43 ODSTO KONTROLISANIH VOZILA UTVRĐENA TEHNIČKA NEISPRAVNOST - PrijedorDanas.com - Prijedorski gradski portal\nPolicijski službenici Centra javne bezbjednosti Prijedor su, u dane 28. i 29. decembra 2016.godine, sproveli akciju “Pojačane kontrole tehničke ispravnosti motornih vozila i posjedovanja zimske opreme”.\nTokom akcije na području CJB Prijedor ukupno je kontrolisano 268 učesnika u saobraćaju, od čega 63 vozila nisu posjedovala propisanu zimsku opremu.\nBroj vozila upućenih na vanredni tehnički pregled zbog utvrđene tehničke neispravnosti je 36, a na upućeni vanredni tehnički pregled nije se odazvalo 16 vozača. Iz saobraćaja su isključena 42 vozila, od čega 33 zbog tehničke neispravnosti vozila.\nUkupan broj sankcionisanih vozača zbog počinjenih prekršaja neposjedovanja propisane zimske opreme i tehničke neipravnosti vozila je 123.\nTokom sprovođenja akcije sankcionisan je i 71 vozač zbog ostalih evidentiranih prekršaja iz oblasti bezbjednosti saobraćaja.\nCentar javne bezbjednosti Prijedor apeluje na vozače motornih vozila da zbog vremenskih prilika, niskih temperatura i magle, koje doprinose klizavom kolovozu, prilagode brzinu uslovima puta, te poštuju saobraćajne propise.\nTakođe se apeluje na vozače da ne upravljaju vozilima pod dejstvom alkohola i da poštuju propisana ograničenja brzine kretanja vozila.\n« PRIJEDOR-IZGORJELA UNUTRAŠNJOST SKUPOCJENOG MERCEDESA: NEMA TRAGOVA PODMETANJA POŽARA\nNOVOGODIŠNJI TURNIR PRIJEDOR 2017: POZNATI ČEVRTFINALISTI IZ GRUPA A I B – FOTO »\nJune 26, 2022, 7:35 am


Hocu.ba Prijavite se za stipendiju univerziteta u Melburnu – Hocu.ba\nPrijavite se za stipendiju univerziteta u Melburnu\nUniverzitet u Melburnu objavljuje stipendiju May i Romeo Schiavon u novinarstvu. Stipendija je dostupna australijskim i inostranim studentima koji žele da studiraju na osnovnim ili magistarskim programima na Univerzitetu.\nOsnovan 1853. godine, univerzitet u Melburnu je institucija javnog duha koja daje prepoznatljiv doprinos društvu u istraživanju, učenju, podučavanju i angažovanju. Nudi razne bačelor, master i istrživačke programe.\nPristupanjem ovom univerzitetu studenti će steći obrazovanje i mogućnosti za karijeru svjestke klase u sigurnom i prijatnom okruženju. Na univerzitetu, kandidati mogu doći do izražaja u profesionalnom svijetu i dobiti mogućnosti za zaposlenje.\nUniverzitet će obezbijediti do 20000 dolara pobjedničkim kandidatima za magistarske studije novinarstva.\nDa biste ispunjavali uslove za prijavu, potrebno je da budete upisani ili pri upisu na magistarske studijske programe novinarstva sa 150 ili 200 bodova na univerzitetu u Melburnu.\nKao dio prijave, kandidati moraju da predaju kopije akademskih transkripta, izjavu do 100 riječi i dokaz o znanju engleskog jezika.\nZa prijem, podnosilac zahtjeva mora imati diplomu iz prethodne godine prije nego se prijavi na konkurs.\nZa ovu stipendiju ne postoji poseban postupak prijave. Kandidati će se automatski razmatrati za ovu stipendiju kada se prijave za prijem na magistarske studije na univerzitetu u Melburnu.\nAutor Hocu.ba praksa Australija obrazovanje prilika stipendija\n« Otvoren konkurs za internacionalnu stipendiju Univerziteta u Turskoj\nPoziv za prijave na III Move On Seminar »


Za ekologiju milion i 400 hiljada dinara\nIzvor: JUGpress.com, 12.Jul.2018, 19:01\nGradsko veće u Vranju donelo je odluku da se 18 projekata finansira ili sufinansira iz oblasti ekologije i zaštite životne sredine u vrednosti od 1.400.000 dinara.\nNadležna komisija predložila je 19 projekata, ali su većnici odlučili da odbace jedan, zato što podnosilac nije sa teritorije grada Vranja, saopštila je na konferenciji za >> Pročitaj celu vest na sajtu JUGpress.com << novinare, gradska većnica Zorica Jović.\nVećnici su usvojili i Nacrt Odluke o izmeni i dopuni Odluke o postavljanju manjih montažnih objekata privremenog karaktera na teritoriji grada Vranja, kojom će biti obuhvaćena i Brankova ulica.\nVlasnici kafića u ovoj ulici neće više moći da postavljaju bašte ispred svojih objekata. Odluka je doneta iz bezbednosih razloga, s obzirom da tu nisu mogla da prođu kola hitne pomoći i vatrogasci.\nPrihvaćen je i Nacrt Odluke o izmeni Odluke o elektronskom prenosu sednica Skupštine grada, po kojoj će ubuduće biti raspisan konkurs za prikupljanje ponuda za obavljanje direktnog televizijskog prenosa. Konkurs raspisuje predsednik Skupštine, a sprovodi komisija od tri člana.\n„Gradski većnici su prihvatili i Nacrt odluke o davanju saglasnosti na unapred pripremljeni plan reorganizacije privrednog društva SIMPO ad. Program je pripremljen, čeka se zeleno svetlo gradskog parlamenta i nakon toga naći će se pred privrednim sudom u Leskovcu“, kaže gradska većnica Jović\nNa sednici Gradskog veća u Vranju usvojen je i Pravilnik o sistematizaciji i organizaciji radnih mesta u Predškolskoj ustanovi „Naše dete“. Ovom sistematizacijom utvrđeni su organizacioni delovi ustanove, a pravilnik je usklađen sa katalogom radih mesta i ne izlazi iz okvira maksimalnog broja 272 zaposlena radnika u ovoj ustanovi.\nVećnici su usvojili i Nacrt Odluke o izmenama i dopunama plana detaljne regulacije privredno radne zone Bunuševac i finansijske izveštaje dva javna preduzeća u likvidaciji.\nSednica Gradskog veća sutra nastavlja rad. Biće reči o rebalansu budžeta.\nOkRadio.rs: 1,4 MILIONA za ekološke PROJEKTE, sledi i REBALANS BUDŽETA\njuGmedia: Za ekološke projekte 1,4 miliona dinara


Motorola Edge od avgusta je dostupan i u Srbiji\nPočetnaVestiMobileMobilni telefoniMotorola Edge od avgusta je dostupan i u Srbiji\n29.07.2020 13:54 | 2 Mobile\nMotorola Edge je idealan telefon za sve koji traže naprednu tehnologiju u svakoj bitnoj kategoriji, ali su isto tako ozbiljno posmatraju i finansijski trenutak kupovine telefona.\nSvi koji su zainteresovani da pređu na vrhunski 5G telefon po još pristupačnijoj ceni, Motorola Edge nudi neverovatne performanse, kameru i zabavu.\nMotorola Edge poseduje identičan 6.7-inčni Endless Edge displej i neprikosnoveno audio iskustvo koje se može naći na modelu Edge+, ali po znatno nižoj ceni.\nOvaj telefon takođe dolazi sa moćnim sub-6 GHz 5G performansama, Qualcomm Snapdragon 765 mobilnom platformom, masivnom 4.500 mAh baterijom i svestranim sistemom sa tri kamere koji sadrži 64MP glavni objektiv, 16MP ultra-široki objektiv sa Macro Vision-om i 8MP telefoto senzor, što ga čini pravim premijum modelom za sve koji brinu o svom budžetu.\nA tu je još i 6GB RAM-a i 128GB prostora za skladištenje vaših omiljenih filmova, muzike i fotografija.\nSa Motorola Edge telefonom inženjeri su savili displej više nego ikada pre. Novi Endless Edge displej obmotava se gotovo 90 stepeni oko obe strane telefona i donosi dijagonalu od 6.7 inča kako bi stvorio iskustvo za pamćenje prilikom gledanja filmova i serija. Displej je zaista nešto posebno, i u stanju je da prikaže milione nijansi boja i ponudi zadivljujuće dinamičan kvalitet slike sa HDR10+ standardom. Uz 90Hz frekvenciju osvežavanja, ekran poseduje izuetno glatke pokrete, pa tako svaki skrol i prelaz izgledaju impresivno.\nEndless Edge displej nije samo prelep, već je i veoma funkcionalan. Zakrivljen ekran i veoma uska širina na Motorola Edge smartfonu pružaju optimalne proporcije za korišćenje jednom rukom i navigaciju, dok Edge Touch, deo novog MY UX softvera, dozvoljava korisnicima da sami odrede nove načine na koje žele da vrše interakciju sa svojim uređajem, a ivice displeja mogu biti od velike koristi kada telefon nije u ruci, jer se aktiviraju kako bi pokazale status punjenja baterije, dolazeće pozive, alarme i notifikacije sa drugog kraja sobe. Unutar nove Moto Game funkcije, gejmeri mogu da okrenu telefon po strani i koriste dva prilagodljiva tastera koja su smeštena na gornjoj ivici ekrana kako bi dobili mogućnost igranja sa četiri prsta, baš kao na konzolama.\nJoš jedna velika prednost ovog modela je to što ne postoje nezgodni softverski skinovi, duple aplikacije – samo gotovo fabrički Android 10. Sa modelom Edge, Motorola predstavlja i My UX - kako bi korisnici mogli da prilagođavaju svoje iskustvo korišćenja telefona i učinili da ono bude još više intuitivno i lično, tako da sve radi onako kako oni žele. I sve je na jednom mestu, u Moto app.\nMy UX donosi sva sjajna moto iskustva koja su korisnici već imali prilike da upoznaju i zavole, od aktiviranja baterijske lampe prostim pomeranjem dlana do lansiranja kamere prostim pomeranjem zgloba. A sa modelom Motorola Edge, pored novih interakcija sa zakrivljenim ekranom, My UX korisnicima dozvoljava da svoju muziku, video snimke i igre podignu na potpuno novi nivo prilagodljivim podešavanjima i naprednim kontrolama. Korisnici sada mogu da stvaraju sopstvene teme za telefon odabirom jedinstvenih fontova, boja, oblika ikona i animacija za čitač otiska prsta kako bi njihov telefon bio poseban i jedan u milion. My UX vam korisnicima zaista daje kontrolu nad celokupnim mobilnim iskustvom.\nNaša želja da stvorimo najbolji flegšip na tržištu zasniva se na pomeranju granica onoga šta je moguće kada su performanse i dizajn u pitanju, a veliku pomoć imali smo i u našem iskustvu i stručnosti i rešavanju ključnih bolnih tačaka sa kojma su se korisnici suočavali.\nZato smo u praksu sproveli sve što smo naučili iz brojnih istraživanja koja su u fokusu imala potrebe korisnika - ali ovo je ujedno i samo početak svega onoga što kompanija Motorola ima da ponudi svojim korisnicima.\nMotorola Edge će u Srbiji biti dostupan početkom avgusta po ceni od 69.990 rsd.\nSvetska potrošnja na 5G infrastrukturu gotovo je udvostručena u 2020. godini\nTestirali smo LG Nanocell 55NANO913NA 4K TV (video)


Janoš Jagić i druga ekipa Bečeja pobednici turnira „Dani višnje“ u Feketiću - Sportske vesti - Savremenisport.com\nNaslovna :: Sportske vesti ::\tJanoš Jagić i druga ekipa Bečeja pobednici turnira „Dani višnje“ u Feketiću\nJanoš Jagić (Bečej 1) i druga selekcija Bečeja pobednici su turnira „Dani višnje“ u Feketiću koje je organizovao Kuglaški klub Jadran iz Feketića obeleživši deset godina uspešnog rada i dan sela.\nRadisav Stojnović, predsednik kluba Jadran, tom prilikom uričio je i specijalne zahvalnice Kuglaškom savezu Srbije i dvojici istaknutih članova kluba dr Andreu Bedeu i Pjeru Koprivici za koje je rekao da su svoj rad, znanje i entuzijazam ugradili u novu kuglanu kojom je ispunjen san generacija kuglaša iz Feketića i okoline da dobiju krov nad glavom, dok se predsedniku KSS Urošu Dragojloviću zahvalio na izuzetnoj podršci i pomoći u toku izgradnje objekta.\n- Svima navodim primer Feketića, mesta koje izuzetno voli kuglanje, gde su entuzijasti okupljeni u klubu Jadran i oko predsednika Stojnovića, sagradili modernu kuglanu sa četiri staze i to samo posle deset godine postojanja kluba. Mnoga mesta u Srbiji imaju klubove sa višedecenijskom tradicijom pa nisu uspeli da načine ovaj, slobodno mogu da kažem, podvig- rekao je u pozdravnoj reči Uroš Dragojlović.\nIz ekipnog dela, četiri najbolja kuglaša igrala su za pojedinačne trofeje. Najbolji je bio Jež iz prve selekcije Bečeja sa 207 čunjeva, ali nije moga da igra pojedinačno finale. Drugi je bio Bugarski („R – logistik“) sa 198 čunjeva, treći Sebastijan Molnar (Bečej 2) sa 194 čunja i četvrti Jagić (Bečej 1) sa 192 čunja. Kao četvrti u razigravanje za pojedinačne titule „uskočio“ je petoplasirani Berkeš (Bečej 2) sa 191 čunjem.\nDok se odvijao turnir, održano je nadmetanje u kuvanju kotlića i pasulja. Podeljene su i nagrade, ali je jedinstveni zaključak bio da su svi kotlići pobedili jer su svi u slast- pojedeni. Od kuglaških ekipa kraj kotlića su bdeli kuglaši Jadrana iz Feketića, Bečeja, Kljajićeva, Promostara iz Subotice, ARH Funk arena iz Bačke Topole...\nDatum: 11.06.2017. Autor: Branimir Vasić\n+ Arsovićevoj i Stefanoviću srebro u...


Krizni štab, odbor za bezbednost i poseta predstavnika KFOR-a Opštini Gračanica bez prisustva svih lokalnih medija GracanicaOnline.Info\n7. jula 2020. 2 min read\nОпштина Грачаница, Фото В. ЋУП; ГрачаницаОнлајн\nKrizni štab Opštine Gračanica, na današnjoj sednici povodom epidemiološke situacije, još jednom je pozvao građane na odgovornost,\nIz Kriznog štaba su poručuli da, iako je situacija pod kontrolom, nije zadovoljavajuća, te da kolektivna odgovornost mora biti na višem nivou.\nKako je istaknuto, svaki građanin je obavezan da u zatvorenom prostoru koristi masku i održava minimalnu distancu od dva metra. Građanima se poručuje da pojačaju ličnu higijenu, što češće peru ruke i koriste sredstva za dezinfekciju. Krizni štab takođe poziva na poštovanje mera nadležnih institucija koje se odnose na rad ugostiteljskih objekata, koji je zabranjen u periodu od 21 do 5 časova (restorana, kafića, klubova i drugih ugostiteljskih objekata), odnosno u periodu od 5 do 21 sat dozvoljen je samo rad letnjih bašti.\nKako je istaknuto, opštinska inspekcija, u saradnji sa policijom, pojačaće svoje prisustvo na terenu i kontrolisati sprovođenje mera zaštite od koronavirusa, kaže se između ostalog u saopštenju.\nPredsednik opštine Gračanica Srđan Popović održao je i sastanak sa pojedinim članovima opštinskog Odbora za bezbednost, na kojem je razmatrana aktuelna bezbednosna i epidemiološka siutacija, takođe je saopšteno iz opštinske informativne službe.\nPredsednik opštine Gračanica je nakon sastanka izjavio da ga je komandir Policijske stanice u Gračanici Bratislav Trajković obavestio da istraga ide u nekoliko pravaca.\n„Policija je na terenu i veoma brzo očekuju konkretne rezultate. Opština je stalno u kontaktu sa porodicama. Veoma je važno da takve kontakte ostvari i održava policija i zato će istražne jedinice posetiti oštećene porodice“, rekao je Popović, piše u saopštenju prosleđenom medijima.\nKomandant Regionalne komande Istok, američki pukovnik Erik Rajli se danas sastao sa predsednikom Opštine Gračanica Srđanom Popovićem, sa kojim je, kako se kaže u saopštenju dostavljenom medijima razgovarao o bezbednosnoj situaciji, pandemiji koronavirusa i nastavku saradnje.\nPopović je istakao da lokalna samouprava ima odličnu saradnju sa KFOR-om, te da očekuje nastavak te saradnje i komunikacije u cilju sigurnog i bezbednog okruženja, piše u saopštenju.\nNi danas o aktivnostima opštinskih čelnika, najvažnijih u ovom trenutku za građane, nisu bili obavešteni svi lokalni mediji, već su iu opštinske informativne službe poslata saopštenja.\nTags: COVID-19 Opština Gračanica Krizni štab poseta predstavnika KFOR-a\nPrevious Trinaestoro ljudi preminulo u Srbiji od posledica korona virusa u poslednja 24 sata, još 299 novoobolelih\nNext U srpskim sredinama u Kosovskom Pomoravlju bez obolelih od COVID-19\n20. juna 2021., 01:58


RTV Mir - KOSOVO NE ODUSTAJE OD KAMENOVA\nKOSOVO NE ODUSTAJE OD KAMENOVA\nSreda, 15. maj 2019, 17:14\nIzvor: Kosovo 24 sata\nPRIŠTINA - Kosovska Agencija za privatizaciju neće dozvoliti da stečajna uprava Atlas banke proda udeo u firmi Rekreaturs, dok se pred sudom ne završi postupak utvrđivanja prava svojine nad nekadašnjom kosovskom firmom.\nKosovska Agencija za privatizaciju (KAP) neće dozvoliti da stečajna uprava Atlas banke proda udeo u firmi Rekreaturs, koji je procenjen na četrnaest miliona evra, imajući u vidu da se pred kotorskim Osnovnim sudom vodi spor radi utvrđivanja prava svojine nad tom nekadašnjom kosovskom firmom. Atlas banka u stečaju je u vlasništvu biznismena sa Interpolove poternice Duška Kneževića.\n„Vijestima“ je u KAP -u rečeno da su pred sudom u Kotoru održana dva pripremna ročišta, a oni su upoznati sa aktulenom situacijom oko Atlas banke i eventualne prodaje udela u firmi Rekreaturs.\nKAP želi da dokaže da je firma Rekreaturs iz Prištine stvarni vlasnik 33 hiljada kvadrata na „pjeni od mora“, u zaleđu plaže Kamenovo, gde je nekada bilo izgrađeno odmarlište radnika Kosova, a ne istoimena firma čije je sedište u Budvi.\n„Vijestima“ su u agenciji kosovske Vlade potvrdili da neće odustati da dokažu da je u pitanju prevara i da firma Rekreaturs Budva nije stvarni naslednik prava svojine. „U smislu zaštite naših prava, a u vezi sa Rekreatursom, KAP je preduzeo sve procesno-pravne radnje predviđene važećim zakonima Republike Crne Gore, i po pravosnažnosti ovih odluka će preduzeti korake, u okviru svojih mogućnosti, za međunarodnu zaštitu svojih imovinskih prava“, saopšteno je u KAP-u.\nOni su dostavili kompletnu dokumentaciju sa hronologijom događaja, na koji način su četiri nekadašnja radnika Rekreatursa sedište firme iz Prištine prebacili u Budvu. U KAP-u su ranije „Vijestima“ kazali da nisu upoznati sa načinom na koji je izvršena kasnija transformacija između DP Rekretaturs Budva i Atlas grupe iz Podgorice.\nAtlas banka ima 18,4 miliona eura udela u raznim kompanijama iz Atlas grupe, koje će stečajna uprava pokušati da unovči.\nNajvredniji udeo je od 99,7 odsto u firmi Rekreaturs procenjen na 14 miliona eura. Atlas banka je postala vlasnik tog udela nakon sporazuma iz 2017. godine sa firmama Atlas Invest iz Podgorice i VB Holding sa Kipra, koje su prenosom ovog udela platile više kredita. Među otpisanim potraživanjima tada je bio i dug predsednika države Mila Đukanovića po rivolving kartici od 16,7 hiljada eura.\nRekreaturs je bivša sindikalna firma iz Prištine koja je imala odmaralište u Kamenovu i planirala gradnju sličnog u Ulcinju. Pod nerazjašnjenim okolnostima firma je u toku rata 1999. godine preseljena za Budvu, a Atlas grupa je za šezdeset hiljada eura kupuje 2002. godine.\nStečajna uprava Atlas banke uskoro treba da objavi prodaju nekretnina Atlas banke procenjenih na 40 miliona eura, kao i udela u više firmi vrednog 18 miliona eura.\nZaleđe plaže, gde se nekada nalazilo kosovsko odmaralište, kako se navodi u katastarskoj evidenciji Uprave za nekretnine, uknjiženo je najvećim delom na firmu Rekreaturs Budva, a sukorišćenje manjim delom imaju Kosovska banka u stečaju, kao i firma Kožar SOUR Trgovina. Obema je sedište u Prištini. Odmaralište je odavno van funkcije, ostalo su samo oronule barake koje su neupotrebljive, ali do danas u ovoj uvali nije započeta gradnja luksuznog turističkog naselja, kako je to planskim dokumentima predviđeno.\nNa Kamenovu ucrtali turističko naselje\nMinistarstvo održivog razvoja izdalo je 2014. firmi Rekreaturs urbanističko tehničke uslove (UTU) za uvalu Kamenovo, koji je tada bio prvi papir u proceduri dobijanja građevinske dozvole. Planskim dokumentom, koji je Vlada usvojila, u zaleđu plaže Kamenovo predviđena je gradnja turističkog naselja sa pet zvezdica. Naselje objedinjuje hotel, dva kondo hotela, kao i četrnaest vila. Rekreautrs do sada nije podnosio zahtev za dobijanja građevinske dozvole.\nIz Atlas grupe su u više navrata isticali da su zakonito postali vlasnici zemljišnog kompleksa. Oni su nedavno „Vijestima“ dostavili i planove za ovaj atraktivni komad budvanske obale. Investicija je vredna 88 miliona eura.\nInvesticioni projekat predviđa, osim gradnje hotelsko rezidencijalnog kompleksa proširivanje plaže, kao i stavljanje u funkciju kamenog dela obale, te gradnje privremenih objekata sportsko rekreativnih i zabavnih sadržaja.\nStarosedioci traže povraćaj imovine\nPriča o Kamenovu počela je davne 1957. kada je sreski odbor na Cetinju izvršio eksproprijaciju ukupno 15.000 kvadata zemlje od starosedeoca. Izgrađeno je odmaralište krajem 50-ih godina prošlog veka, za potrebe radnika sa Kosova, da bi 1989. Rekreaturs uknjižio dodatnih 12 hiljada kvadrata, od ukupno 33 hiljade kvadrata, na koliko se prostire zaleđe plaže.\nPrava drama počinje nakon ratnih dešavanja na Kosovu, kada se 1999. u gotovo oronulo radničko odmaralište useljavaju izbeglice sa Kosova. Nekoliko radnika Rekreatursa iz Prištine sedište firme premeštaju u Budvu i atraktivni kompleks knjiže na tu firmu, koja kasnije ulazi u privatizaciju.\nKamenovo potražuju i meštani, koji tvrde da im je zemlja oteta, te traže povraćaj. Meštani Kamenova i Svetog Stefana već više od deceniju vode sudsku borbu za povratak svoje dedovine, koja im je oteta u uvali Kamenovo. Osnovni sud u Kotoru još pre 15 godina doneo privremenu meru zabrane otuđenje, raspolaganja i opterećenja zemljom.


Свечана академија поводом 70 година института Винча | Министарство просвете, науке и технолошког развоја\nSvečana akademija povodom 70 godina instituta Vinča\napr 20, 2018 | Vesti\nSvečanom akademijom u Domu Narodne skupštine Republike Srbije obeleženo je 70 godina od osnivanja najvećeg naučnog instituta u našoj zemlji – Instituta za nuklearne nauke Vinča.\nDanas je Institut Vinča multidisciplinarni naučni institut koji pokriva veliki broj naučnih i tehničko-tehnoloških disciplina, na kome radi skoro 800 zaposlenih, od kojih su preko 500 doktori nauka ili doktorandi.\nSvečanoj akademiji su prisustvovale predsednica Vlade RS Ana Brnabić i predsednica Narodne skupštine RS Maja Gojković, kao i državni sekretar Ministarstva prosvete, nauke i tehnološkog razvoja prof. dr Vladimir Popović, koji je u jednom periodu bio i predsednik Upravnog odbora INN Vinča.\nTom prilikom, Popović je primio Plaketu, koju je institut Vinča dodelio Ministarstvu prosvete, nauke i tehnološkog razvoja, zbog izuzetnog doprinosa razvoju Instituta tokom sedam decenija njegovog postojanja.\nDržavni sekretar Popović je, čestitajući rukovodstvu i zaposlenima značajan jubilej, istakao da je institut Vinča na određen način sinonim za nauku u Republici Srbiji, i da pored nemerljivog doprinosa instituta i njegovih zaposlenih u prošlosti, možemo očekivati dobre rezultate i u budućnosti.\nDa bi to tako bilo, cela Vlada Republike Srbije, i resorno Ministarstvo, preduzimaju čitav niz koraka koji će na bolji i kvalitetniji način, nego što je to bilo do sada, urediti naučni rad i njegovo finansiranje, istakao je Popović.\nOn je pojasnio da to uključuje i izradu novih zakona, ali i formiranje Fonda za nauku, kao krupnog reformskog koraka.\nNaša nauka ima potencijal, imamo izuzetnu kadrovsku bazu, imamo čime da se ponosimo, imamo podršku Vlade, i možemo sa optimizmom gledati u decenije koje su pred nama, poručio je Popović.


Izložba fotografija igračaka dece migranata na trgu u centru Pirota - juGmedia\nIzložba fotografija igračaka dece migranata na trgu u centru Pirota\nIzložba dvadeset fotografija zaboravljenih igračaka dece migranata pod nazivom “Ostavljena sećanja“, postavljena je na trgu u centru Pirota i trajaće do nedelje 26. avgusta.\nAutorka fotografija, koordinatorka mobilnih timova za jug Srbije Medjunarodne organizacije za migracije (IOM) Milica Andjelković Jovanović u katalogu je napisala da kada je počela da radi u Prihvatnom centru u Preševu, jedan mudar čovek joj je rekao kako ima moralnu obavezu da zabeleži i od vremena sačuvam činjenice vezane za tu veliku seobu naroda na Zapad i dalje.\n„Verujem da bi me jake emocije i velike reči iz njih proistekle odvele u patetiku da sam pokušava da u reči pretočim svaki dan proveden na terenu. Ovako, fotografije će svakome omogućiti da sam ispriča svoju priču. Zašto igračke?. Zato što su one jedino što ostaje iza malih života koji u naručju svojih porodica, hitaju ka sanjanoj Evropi“, piše Milica.\nOvu aktivnost sprovodi Međunarodna organizacija za migracije u okviru Podrške Evropske unije u upravljanju migracijama u Republici Srbiji.\nKroz Srbiju je na putu ka Zapadnoj Evropi od 2015. godine prošlo više od milion migranata i izbeglica, a trenutno oko 4 hiljade migranata i izbeglica boravi u prihvatnim centrima i centrima za azil u Srbiji. Dok borave u Srbiji, oko 500 dece pohađa redovnu nastavu u školama u Srbiji.\nU ovom trenutku najviše migranata koji su smešteni u prihvatnim i centrima za azil dolazi iz Avganistana, Pakistana, Irtana, Iraka i Sirije.\nIskliznulo još pet cisterni sa amonijakom\nIzmeđu železničkih stanica Knjaževac i Podvis, na pruzi Niš-Zaječar, noćas oko 1.45 iskliznulo je pet cisterni sa amonijakom, koje je prevozio…\nMinistar odbrane Aleksandar Vulin obišao je danas komandu Kopnene vojske u Nišu i izrazio uverenje da će Ministarstvo odbrane vrlo brzo izaći sa konkretnim…\nNajlepši srpski vodopad okovan ledom\nVodopad Tupavica poznat je i po neverovatno hladnoj, ali veoma čistoj vodi. Najlepši srpski vodopad Tupavica na Staroj Planini potpuno je zaleđen!…


Otvoren konkurs za drugi ciklus NELT edukativnog programa | Nova Iskra\nProgram se realizuje kroz saradnju sa sedam fakulteta Univerziteta u Beogradu i Univerziteta umetnosti (Elektrotehničkog fakulteta, Arhitektonskog fakulteta, Fakulteta dramskih umetnosti, Fakulteta likovnih umetnosti, Ekonomskog fakulteta, Fakulteta organizacionih nauka i Fakulteta primenjenih umetnosti) a za učešće se mogu prijaviti i studenti svih drugih srodnih privatnih i državnih fakulteta sa teritorije Srbije koji su stariji od 19 godina.\nBiće razmatrane samo potpune konkursne prijave. Svi učesnici konkursa biće obavešteni o rezultatima prvog izbornog kruga najkasnije do 15. aprila 2016. godine. Intervjui sa kandidatima koji su ušli u uži izbor biće obavljeni u period od 18 do. 20. aprila 2016. godine u prostorijama Nove Iskre, nakon čega će biti objavljena lista izabranih polaznika NELT edukativnog programa za ovu godinu.\nNelt Co vodeća je kompanija u Srbiji na polju distribucije robe široke potrošnje i farmaceutskih proizvoda, logističkih usluga i marketinga. Nelt Co deo je organizacionog sistema Nelt Grupa koji povezuje 12 kompanija na tržištima Crne Gore, Makedonije, Bosne i Hercegovine, kao i u državama podsaharske Afrike - Angoli, Zambiji i Mozambiku, sa oko 3.800 zaposlenih. Neltov program društvene odgovornosti je usmeren ka mladim, talentovanim ljudima čiji su kreativan duh, pozitivan stav i želja za usavršavanjem u vezi sa osnovnim vrednostima kompanije. Organizovanjem specijalizovanih programa za talentovane đake, učenike i studente pomaže se onima koji će u budućnosti biti nosioci napretka.


Aerodromi CG pregovaraju da kompanije pokriju letove Montenegro Airlines-a – Portal Bar\nAerodromi CG pregovaraju…\nAerodromi CG pregovaraju da kompanije pokriju letove Montenegro Airlines-a\nIzvršni direktor Aerodroma Crne Gore Danilo Orlandić kazao je da to preduzeće pregovara s tri aviokompanije o eventualnom nadomještanju letova ka onim destinacijama koje je tokom godine pokrivao Montenegroerlajns.\nOrlandić je u Jutarnjem programu TVCG rekao da pregovori idu svojim tokom, te da je svemu najveća prepreka epidemija korona virusa.\n„Aerodromi Crne Gore pregovaraju sa tri kompanije o eventualnom nadomještanju svih destinacija koje smo imali s Montenegroerlajnsom tokom godine. Ti razgovori idu svojim tokom, ali je kovid problem, jer se veliki broj zemalja Evropske unije ponovo zatvara“, rekao je Orlandić.\nVjeruje da će od aprila ili maja imati značaj broj letova, ocjenjujući da će ovo biti izazovna godina i za Aerodorme Crne Gore i za domaću privredu.\n„Treba biti optimista da će sve proći. Proces vakcinacije je učinio pozitivne stvari, imamo najave da bi aviosaobraćaj mogao da se ustabili“, rekao je Orlandić, navodeći da trenutno najbolje funkcionišu linije prema Beogradu.\nProjekcija je da bi, kako je rekao, ove godine mogli da ostvaren 60 odsto saobraćaja iz 2019, dok se naredne godine očekuje potpuni oporavak i broj putnika iz 2019.\n„Mi se još uvijek ne naplaćujemo putem imovine. Naplatu određenih dugovanja smo otpočeli, procedura ide preko izvršitelja i trenutno se to vrši samo na novčanim sredstvaima. Narednih dana imamo dodatna izvršenja prema MA i vjerujem da ćemo uspjeti da naplatimo sva dugovanja koja imamo od MA“, rekao je Orlandić.\nPodsjetio je da su Aerodromi Crne Gore 2019. imali prihod od 34 miliona, a profit preko 15 miliona: „Prošle godine smo prihodovali 27 miliona manje, i gubitnak je preko 11 miliona“.\nJoš uvijek, kaže, isplaćuju redovno plate u punom iznosu, a imaju još sredstava za redovne obaveze.\n„Ako se situacija ubrzo ne popravi, moraćemo da tražimo nove načine finansiranja“, rekao je Orlandić.


Metju Palmer pozdravlja saradnju u borbi protiv pandemije ~\nTanjug | 15. april 2020.\nNije ovo takmičenje u popularnosti\nSAD pružaju direktnu pomoć pojedinačnim zemljama Zapadnog Balkana, ali su i te zemlje pomogle da se Amerikanci vrate, kaže Metju Palmer. Ohrabruje saradnja Beograda i Prištine u borbi protiv virusa\nMetju Palmer / Foto: Štajerske novice\nMetju Palmer, zamenik pomoćnika državnog sekretara i specijalni predstavnik za Zapadni Balkan, izjavio je, povodom podrške i pomoći Kine i Rusije Srbiji u borbi protiv Kovida-19, da se slaže sa izjavom američkog ambasadora u Beogradu Entonija Godfrija da ovo nije takmičenje u popularnosti i da je svaka pomoć važna.\n“Ako Kina i Rusija mogu da pomognu Srbiji i drugima na Zapadnom Balkanu, to je sjajno”, rekao je Palmer za Radio Glas Amerike.\nOn je rekao da EU pruža sve veću pomoć, a da SAD pružaju pomoć direktno pojedinačnim zemljama Zapadnog Balkana, kao i kroz podršku međunarodnim institucijama, ali ističe da je ta pomoć ponekad obostrana.\n“Zemlje Zapadnog Balkana su bile veoma velikodušne, dozvoljavajući Amerikancima da se iz njihovih zemalja vrate u SAD, često bez naplate troškova. Srbija je to uradila, Crna Gora i Albanija. Zahvalni smo zbog partnerstva i pokazivanja solidarnosti”, izjavio je.\nNajhitnije potrebe u Srbiji, kao i u regionu i većem delu sveta su, rekao je Palmer, testovi, oprema za ličnu zaštitu i podrška osoblju za vanredne situacije.\nProšle nedelje u Srbiju je iz SAD stiglo 6. 000 testova za korona virus.\nOn, takođe, ukazuje da su zemlje Zapadnog Balkana u poziciji da snažno odgovore na pretnju korona virusa, u velikoj meri i zahvaljujući naporima koje su SAD i drugi uložili u pomoć tim zemljama da razviju svoje institucionalne kapacitete.\nNa pitanje kako vidi saradnju Beograda i Prištine u borbi protiv korona virusa, Palmer je ocenio da je saradnja u toj oblasti ohrabrujuća, da je povećana trgovina i da postoji saradnja u zdravstvu.


HRABRA ODLUKA Glavni odbor odlučio: SDP ide u opoziciju - informativa.ba\nVijesti BiH HRABRA ODLUKA Glavni odbor odlučio: SDP ide u opoziciju\nHRABRA ODLUKA Glavni odbor odlučio: SDP ide u opoziciju\nGlavni odbor Socijaldemokratske partije (SDP) nakon cjelodnevnog zasjedanje donio je konačnu odluku o tome da neće započinjati pregovore sa Strankom demokratske akcije (SDA) o formiranju vlasti na nivou države BiH i entiteta Federacija BiH.\nVečeras je većina od 61 delegata glasao je protiv koalicije, 31 ih je bilo za koaliciju, dok ih je šest bilo suzdržano.\nGlavni odbor je donio hrabru odluku, i prema svim procjenama u opoziciji na višim nivoima ostati će za sada zasigurno SDP i Naša stranka koja ne odustaje od ranijeg stava da ne postoji ni teoretska šansa da se upuste u pregovore sa nacionalnim strankama.\nNermin Nikšić je na pres-konferenciji potvrdio da je SDP odlučio da neće u koaliciju SDA-HDZ- SNSD.\n- Nećemo s etnonacionalnim strankama - rekao je Nikšić.\nOznake: #SDP BiH #Nermin Nikšić #BiH


Udovičić o primeni novog Zakona o sportu | Министарство омладине и спорта\nMinistar je govorio o važnosti implementacije i sprovođenja novog zakona i više od četiri sata odgovarao na pitanja predstavnika jedinica lokalnih samouprava.\nUdovičić je istakao da je donošenje zakona bio ogroman korak za srpski sport, ali da ne sme ostati samo slovo na papiru. Dodao je da očekuje od svih jedinica lokalnih samouprava da dosledno implementiraju novi zakon, jer je njihova uloga u tom procesu jako važna.\n„Finansiranje na lokalu mora da bude transparentno i jasno, a da sredstva stižu do krajnjih korisnika – sportista. Želimo da lokalne samouprave shvate značaj pojačane kontrole i uloge sportskih inspektora na lokalu, čime ćemo ojačati sistem sporta u našoj zemlji. Verujem da samo zajedničkim radom i implementacijom zakona možemo stvoriti uslove da sport bude pristupačan svima, a ne privilegija pojedinaca".\nSvim učesnicima je podeljen Priručnik za finansiranje programa u oblasti sporta u jedinicama lokalne samouprave, koji ima za cilj da pruži odgovore na najvažnija pitanja iz prakse o finansiranju učesnika u sistemu sporta u jedinici lokalne samouprave.


Dinar jača, vraća se poverenje u domaću valutu\nJačanje dinara biće prva ekonomska posledica briselskog sporazuma Beograda i Prištine, procenjuju ekonomisti. U prvim danima nakon tog događaja vrednost srpske valute u odnosu na evro blago je porasla, ali stručnjaci kažu da ipak ne treba očekivati “super dinar”.\nBorislav Brujić, vlasnik jedne od menjačnica u Beogradu, rekao je za RSE da su građani poslednjih dana optimističniji i da im se polako vraća poverenje u dinar.\n“Kako sada stvari stoje, mnogo je veća ponuda deviza nego prodaja i samim tim jača dinar. Na to najviše utiče politička situacija koja je sada dosta stabilna i ide na bolje. Raspoloženje građana je daleko bolje nego pre tako da se nadam da će kurs biti stabilan, što nam svima odgovora, i da će dinar još jačati u odnosu na evro”, kaže Brujić.\nU proteklih par dana snaga dinara neznatno je rasla u odnosu na evro pa je tako u utorak nacionalna valuta ojačala za 0,1 odsto, što je oko 10 para. Prema listi Narodne banke Srbije, zvanični srednji kurs dinara je 111,34, dok se evro u menjačnicama plaća 110,5 a prodaje za 111,5 dinara.\nSaša Đogović, iz Instituta za istraživanje tržišta (IZIT), kaže za RSE da se posle briselskog sporazuma očekuju bolji uslovi zaduživanja za Srbiju u svetu, dolazak novih investitora i ulaganja u državne obveznice, i da je prva logična posledica jačanje dinara.\n“Ipak, ne verujem da će doći do drastičnog porasta vrednosti dinara. I sada je inače dinar precenjen u odnosu na proizvodne i izvozne mogućnosti domaće privrede. Ali svakako da velikim delom upravo finansijsko tržište određuje kretanje vrednosti srpske valute. Ukoliko bi u budućnosti opet bilo nekih političkih turbulencija sadašnji efekti pozitivnog psihološkog faktora iščezli bi i moglo bi da dođe do depresiranja dinara. To samo ukazuje koliko je u stvari krhka stabilnost domaće valute”, ističe Đogović.\nInostrani analitičari ocenili su da je vest da su Beograd i Priština postigli sporazum veoma pozitivna za aktivu u dinarima, dok su pojedine banke u Srbiji preporučile da se kupuju dinari zbog očekivanja da vrednost srpske valute poraste na 108 dinara za evro.\nStipe Lovreta, profesor Ekonomskog fakulteta u Beogradu, smatra da će se vrednost dinara kretati, manje više, upravo u sadašnjim okvirima i dodaje da ne veruje da postoje preduslovi za tako značajno jačanje koje bi ga učinilo “super dinarom”.\n“Ja to isključujem jer zaista ne očekujem neke spektakularne promene. Mislim da je jako dobro da u dužem vremenskom periodu dinar ima relativno stabilne odnose u odnosu na evro. Ukoliko nema velikih oscilacija to pozitivno deluje na privrednike jer im je najvažnije da imaju pouzdane parametre kada planiraju ulaganja u izvozne aktivnosti, proizvodnju, ili sklapanje dugoročnih ugovora”, kaže Lovreta.\nEkonomista Saša Đogović ocenjuje da je i mali pomak u snazi dinara svakako pozitivan znak, ali upozorava da su za stabilan napredak neophodne suštinske reforme.\n“Ovo jesu dobri početni impulsi, ali da bi mogli dalje da se dodatno ojačavaju potrebno je da vlada vuče kredibilne poteze na ekonomskom planu. Jer naša privreda u velikoj meri zavisi od tuđih izvora finansiranja pošto sama nema dovoljno konkurentske snage da bi mogla da obezbedi jači priliv deviznih sredstava.”\nIako stanje dinara na duže staze zavisi od mnogo faktora evidentno je da je nacionalna valuta u blagom oporavku nakon briselskog dogovora. Dokle će to trajati niko ne zna, ali menjač Borislav Brujić zaključuje da na talasu optimizma uskoro stiže prva finansijska injekcija iz inostranstva.\n“Sada dolaze prvomajski praznici i Uskrs, u Srbiju bi trebalo da doputuje mnogo naših gastarbajtera i turista koji će sigurno trošiti mnogo više deviza nego što je uobičajeno tokom godine. Tako da treba očekivati da dođe i do dodatnog jačanja dinara”, zaključuje on.


Korona trenutak i kako dok ne prođe « Blog o socijalnom uključivanju\nIako je Kovid-19 prilično dugo prisutan u svetu, čini se da nas je ipak, nekako iznenadio.\nNaviknuti na različite teške situacije u proteklim decenijama, mnogi od nas ga nisu shvatili ozbiljno – što se polako dešava tek sada kada je stigao i na naša vrata. Budući da ne možemo da zaustavimo Zemlju i siđemo samo zato što je suviše strašno da bi bilo istinito, evo nekoliko preporuka za opstajanje u ovom korona trenutku.\nTo što nam se ne sviđa, ne znači da nije istina\nMnogi i dalje ne veruju da se zaista događa „napad” korona virusa u Srbiji, i svoje rođake i prijatelje uporno ubeđuju da je reč o teoriji zavere, podmetnutom virusu koji su izmislili ovi ili oni, a veštački su ga napravili naravno, u nekoj tajnoj laboratoriji. S druge strane, oni koji se sekiraju oko svega toga njima deluju prilično luckasto – zato su nam kafane i kafići i dalje puni, a mnoge fabrike i gradilišta, javne pijace i slično, rade neometano. Uobičajena replika je da smo preživeli sve i svašta, kakva sad korona. Jasno je da nije prijatno znati da bilo gde možemo da pronađemo ovaj virus jer se zadržava na različitim površinama (ali se, da još jednom napomenem, prenosi kada dodirnemo zaraženu površinu, ili kapljicama ako neko kija ili kašlje, a ne vazduhom). To ipak ne znači da samo zato što nam se ne dopada, ne može da bude istina. Korona virus postoji, stvaran je, i moramo ozbiljno da ga shvatimo, nema nam druge, ako želimo da iz ovoga izađemo zdravi, zajedno sa ljudima do kojih nam je stalo.\nNe kupujte sve – ostavite nešto i za druge\nTo što ste nosili po 30 kilograma brašna, testenine i slično iz prodavnice u nadi da ćete ako dovoljno sakupite biti bezbedni (da, znam da ima onih koji su kupovali i za starije članove porodice, ali ipak treba znati meru), neće vas spasiti od Korone. Pored toga, u većini kuća, kapaciteti frižidera i prostora za odlaganje hrane su ograničeni. 🙂\nIma sasvim dovoljno namirnica, bar za sada, zalihe se popunjavaju, sve je u redu. To što ste nakupovali i šta vam treba i šta vam ne treba (od dezinfekcionih sredstava do hrane), ali za ne daj Bože da ima, znači samo da neko kome zaista treba neće moći da kupi jer ste vi uzeli koje pakovanje više, za svaki slučaj. Mi želimo da zaštitimo sebe i svoju porodicu, ali važno je da isto to mogu da učine i naše komšije, prijatelji, ali i nepoznati ljudi. Drugim rečima, kada brinemo o tome da li svi oko nas imaju sve potrebne stvari, brinemo i o sebi, jer sprečavamo širenje zaraze, i osiguravamo da svega što nam treba ima dovoljno.\nSolidarnost je kada dok brinemo o tome da li mi imamo dovoljno, mislimo i na to da li ljudi oko nas imaju dovoljno, jer svakako utičemo jedni na druge.\nSkroz je OK da se plašimo u ovom trenutku, svi smo uzmenireni na nekom nivou, ali to nije razlog da zaboravimo potrebe drugih – kada kupujete pomislite da li vam je to zaista neophodno i kako će uticati na druge ljude ukoliko uzmete suviše.\nPridržavajte se svih preporuka Svetske zdravstvene organizacije\nNjih možete pronaći na ovom linku, a takođe je dobro da pratite i zvanične preporuke naših nadležnih – čak i ako vam se ne dopadaju. Setite se da je cilj svih svetskih stručnjaka da zaustavimo širenje virusa i da odbijanjem da redovno dezinfikujemo stvari, održavamo higijenu, smanjimo kontakte sa drugim ljudima na minimum ili ostanemo kod kuće, samo produžavamo vreme potencijalne izolacije – svaka nova zaražena osoba znači još dana u samoizolaciji i ovom neugodnom opštem stanju uznemirenosti.\nSvaka vaša odluka koja se tiče (ne)poštovanja preporuka ima direktan odjek na sve one koji su sa vama bilo kako došli u kontakt, a to znači da imate mnogo veću odgovornost nego što mislite. Moramo da peremo ruke, moramo da pazimo da li smo dovoljno udaljeni od drugih, i moramo, ako imamo mogućnosti, odabrati samoizolaciju jer je to najbolji način da zaštitimo sebe i druge.\nProvedite kvalitetno vreme sa najdražima\nVažno je da budemo u toku sa informacijama, ali važno je i da ne mislimo i ne čitamo samo o tome. Gledajte da slobodno vreme ispunite nekim lepšim stvarima, onim za koje ranije niste imali vremena, ispunite ga čitanjem, gledanjem filmova, ili hobijima, a naravno, posvetite se i onom najvažnijem – provođenjem kvalitetnog vremena sa ukućanima.\nZa sve one koji nisu u vašem domu, a nedostaju vam, organizujte onlajn druženja, kafe preko Skajpa ili nekih drugih aplikacija, budite što češće u kontaktu – tako će se svi osećati manje usamljeno i uplašeno. 🙂\nSetite se pored svega ovoga i one narodne mudrosti „i ovo će proći”. Važno je samo da dok traje, damo sve od sebe da bude što lakše za sve i odgovornije prema našem okruženju.


KK “Poenta poetika” predstavio se na sajmu knjiga – Mladi Nikšića\nKK “Poenta poetika” predstavio se na sajmu knjiga\nMladi nikšićki pjesnici iz Književnog kluba “Poenta poetika“ iz Nikšića, predstavili su se na Međunarodnom podgoričkom sajmu knjiga i obrazovanja.\n“Nikšićka književna scena danas u vrijeme kada se o poeziji, pa ni o književnosti u cjelosti, ne govori, niti poezija može privući značajniji broj čitalaca, djeluje formirano i cjelovito. Nakon prethodnih decenija u kojima su najznačajniji autori gradili sliku o dobrom duhu Nikšića i književnoj sceni“, kazao je predsjednik KK “Poenta poetika” mr Goran Radojičić.\nMeđutim kako on dalje objašnjava u Nikšiću se pojavljuje mlada generacija autora okupljena oko Književnog kluba “Poenta poetika” koja mijenja perspektivu i doživljaj pozicije poezije u kulturnom životu grada.\n“Mladi pjesnici imaju priliku da, osim u crnogorskim časopisima, budu objavljeni i u zborniku ‘Mozaik’, čiji je drugi broj u pripremi, a objavljuje se uz pomoć Ministarstva kulture Crne Gore, Opštine Nikšić i JU “Zahumlje”. Draž radu “Poente poetike”, a tako i zborniku ‘Mozaik’ daje saradnja mladih, neafirmisanih sa već ostvarenim starijim autorima koji svoje iskustvo prenose na mlađe kolege“, rekao je Radojičić.\nOno što treba napomenuti jeste da radovi nijesu istog senzibiliteta, tematike, pa ni kvaliteta, ali daju jasnu sliku o onome što je Klub postigao do danas. Među mlađim pjesnicima preovlađuju ljubavni motivi, sa elementima socijalne poezije.\n“Najočitiji su uticaji postmodernističkih autora i poetike. Od rime do slobodnog stiha, od metrički usklađenih do eliptičnih stihova koji nagovještavaju izvjesne promjene u odnosu prema svijetu, ali i prema umjetnosti, svi poetski i prozni tekstovi daju pečat ovom vremenu, nikšićkom dobrom duhu i onom tradicionalnom nikšićkom odnosu prema poeziji koji su gradili majstori poput Vita Nikolića, Dragana Radulovića, Vukmana Otaševića i Duga Krivokapića“, saopštio je Goran.\nNa Međunarodnom podgoričkomm sajmu predstavili su se predsjednik kluba Goran Radojičić i pjesnici Sonja Milatović, Lazar Ščekić, Marko Vilotijević, Đurko Gutović, Sava Radulović i Sara Drinčić.\nRezervacija ulaznica za utakmice protiv Jermenije i Irana\nKorišćenje sigurnosnih pojasa obavezno